ΑΠΟΦΑΣΕΙΣ
Αριθμ. 10340/25/ΓΠ
Τροποποίηση της υπό στοιχεία 13756/24/ΓΠ/
3-07-2024 (Β’ 4168) απόφασης της Συγκλήτου
που αφορά στο Πρόγραμμα Μεταπτυχιακών
Σπουδών του Παιδαγωγικού Τμήματος Ειδικής
Αγωγής της Σχολής Ανθρωπιστικών και Κοινωνικών Επιστημών του Πανεπιστημίου Θεσσαλίας
με τίτλο Επιστήμες της Αγωγής: Ειδική Αγωγή».
Η ΣΥΓΚΛΗΤΟΣ
TΟΥ ΠΑΝΕΠΙΣΤΗΜΙΟΥ ΘΕΣΣΑΛΙΑΣ
Έχοντας υπόψη:
1. Τα άρθρα 80 έως και 88, και 455 του ν. 4957/2022
«Νέοι Ορίζοντες στα Ανώτατα Εκπαιδευτικά Ιδρύματα:
Ενίσχυση της ποιότητας, της λειτουργικότητας και της
σύνδεσης των Α.Ε.Ι. με την κοινωνία και λοιπές διατάξεις»
(Α΄ 141).
2. Την υπό στοιχεία 108990/Ζ1/8-9-2022 υπουργική
απόφαση με τίτλο «Ρύθμιση των θεμάτων σχετικά με
τη διαδικασία δωρεάν φοίτησης σε Προγράμματα Μεταπτυχιακών Σπουδών με τέλη φοίτησης».
3. Την υπό στοιχεία 135557/Ζ1/1-11-2022 εγκύκλιο
του ΥΠΑΙΘ «Εφαρμογή των διατάξεων του ν. 4957/2022
«Νέοι ορίζοντες στα Ανώτατα Εκπαιδευτικά Ιδρύματα:
Ενίσχυση της ποιότητας, της λειτουργικότητας και της
σύνδεσης των Α.Ε.Ι. με την κοινωνία και λοιπές διατάξεις»
(Α΄ 141) για την οργάνωση και λειτουργία προγραμμάτων μεταπτυχιακών σπουδών και λοιπά θέματα».
4. Τον ν. 4589/2019 «Συνέργειες Εθνικού και Καποδιστριακού Πανεπιστημίου Αθηνών, Γεωπονικού Πανεπι-
στημίου Αθηνών, Πανεπιστημίου Θεσσαλίας με τα ΤΕΙ
Θεσσαλίας κα Στερεάς Ελλάδας, Παλλημνιακό Ταμείο
και άλλες διατάξεις».
5. Τον ν. 3374/2005 «Διασφάλιση της ποιότητας στην
ανώτατη εκπαίδευση. Σύστημα μεταφοράς και συσσώρευσης πιστωτικών μονάδων. Παράρτημα διπλώματος»
(Α΄ 189).
6. Την υπό στοιχεία Φ589656/Β3/13-8-2007 υπουργική
απόφαση (Β΄ 1466) Εφαρμογή Συστήματος Μεταφοράς
και Συσσώρευσης πιστωτικών μονάδων.
7. Την υπό στοιχεία 17182/18/ΓΠ/4-09-2018 (Β’ 4337)
απόφαση της Συγκλήτου «Επανίδρυση του Προγράμματος Μεταπτυχιακών Σπουδών του Παιδαγωγικού
Τμήματος Ειδικής Αγωγής της Σχολής Ανθρωπιστικών
και Κοινωνικών Επιστημών, του Πανεπιστημίου Θεσσαλίας με τίτλο Επιστήμες της Αγωγής: Ειδική Αγωγή».
8. Την
υπό
στοιχεία
8528/19/ΓΠ/08-04-2018
(Β΄ 1439/2019) απόφαση της Συγκλήτου με την οποία
εγκρίθηκε ο Κανονισμός Λειτουργίας του Προγράμματος
Μεταπτυχιακών Σπουδών «Επιστήμες της Αγωγής: Ειδική
Αγωγή» του Παιδαγωγικού Τμήματος Ειδικής Αγωγής της
Σχολής Ανθρωπιστικών και Κοινωνικών Επιστημών του
Πανεπιστημίου Θεσσαλίας.
9. Την υπό στοιχεία 2260/21/ΓΠ/09-02-2021 (Β’ 679)
απόφαση της Συγκλήτου με την οποία τροποποιήθηκε
ο Κανονισμός Λειτουργίας του Προγράμματος Μεταπτυχιακών Σπουδών «Επιστήμες της Αγωγής: Ειδική Αγωγή»
του Παιδαγωγικού Τμήματος Ειδικής Αγωγής της Σχολής
Ανθρωπιστικών και Κοινωνικών Επιστημών του Πανεπιστημίου Θεσσαλίας.
10. Την υπό στοιχεία 7948/23/ΓΠ/03-04-2023 (Β’ 2383)
απόφαση της Συγκλήτου με την οποία επικαιροποιήθηκε
σύμφωνα με τον ν. 4957/2022 ο Κανονισμός Λειτουργίας
του Προγράμματος Μεταπτυχιακών Σπουδών «Επιστήμες της Αγωγής: Ειδική Αγωγή» του Παιδαγωγικού Τμή-
ματος Ειδικής Αγωγής της Σχολής Ανθρωπιστικών και
Κοινωνικών Επιστημών του Πανεπιστημίου Θεσσαλίας.
11. Την υπό στοιχεία 13756/24/ΓΠ/03-07-2024 (Β’ 4168)
απόφαση της Συγκλήτου με την οποία τροποποιήθηκε η απόφαση επανίδρυσης του Προγράμματος Με-
ταπτυχιακών Σπουδών «Επιστήμες της Αγωγής: Ειδική
Αγωγή» του Παιδαγωγικού Τμήματος Ειδικής Αγωγής
της Σχολής Ανθρωπιστικών και Κοινωνικών Επιστημών
του Πανεπιστημίου Θεσσαλίας, καθώς και ο Κανονισμός
Λειτουργίας του.
12. Το απόσπασμα πρακτικού της Συνέλευσης του
Παιδαγωγικού Τμήματος της Ειδικής Αγωγής του Πανεπιστημίου Θεσσαλίας στην υπ’ αρ. 196η/20-11-2024
συνεδρίασή της.
13. Τη θετική εισήγηση της Επιτροπής Μεταπτυχιακών
Σπουδών του Πανεπιστημίου Θεσσαλίας.
14. Το απόσπασμα πρακτικού της Συγκλήτου του
Πανεπιστημίου Θεσσαλίας στην υπ’ αρ. 323/4-4-2025
συνεδρίασή της.
15. Το υπ’ αρ. 41726/14-03-2024 έγγραφο της ΕΘΑΑΕ
με το οποίο κοινοποιήθηκε Σχέδιο της Έκθεσης Πιστοποίησης του Προγράμματος Μεταπτυχιακών Σπουδών
«Επιστήμες της Αγωγής: Ειδική Αγωγή».
ΕΦΗΜΕΡΙΔΑ
ΤΗΣ ΚΥΒΕΡΝΗΣΕΩΣ
ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ
E
15 Απριλίου 2025
ΤΕΥΧΟΣ  ΔΕΥΤΕΡΟ
Αρ. Φύλλου 1850
16.04.2025 11:52:54
ΨΗΦΙΑΚΑ
ΥΠΟΓΕΓΡΑΜΜΕΝΟ
ΑΠΟ
VARVARA ZACHARAKI
ΕΦΗΜΕΡΙΔΑ TΗΣ ΚΥΒΕΡΝΗΣΕΩΣ
Τεύχος B’ 1850/15.04.2025
16. Το γεγονός ότι οι διατάξεις της παρούσας απόφασης δεν αφορούν σε  διοικητική διαδικασία για την οποία
υπάρχει υποχρέωση καταχώρισης στο ΕΜΔΔ - ΜΙΤΟΣ.
17. Το γεγονός ότι δεν προκαλείται δαπάνη σε βάρος
του κρατικού προϋπολογισμού, αποφασίζουμε:
Α. Την τροποποίηση της υπό στοιχεία 13756/24/ΓΠ/
3-07-2024 (Β’ 4168) απόφασης της Συγκλήτου, η οποία
αντικαθίσταται ως ακολούθως:
Άρθρο 1
Γενικές Διατάξεις
Το Παιδαγωγικό Τμήμα Ειδικής Αγωγής του Πανεπιστημίου Θεσσαλίας θα λειτουργήσει από το ακαδημαϊκό
έτος 2024-2025 το Πρόγραμμα Μεταπτυχιακών Σπουδών με τίτλο «Επιστήμες της Αγωγής: Ειδική Αγωγή»
σύμφωνα με τις διατάξεις της απόφασης αυτής και τις
διατάξεις του ν. 4957/2022 και της υπό στοιχεία 135557/
Ζ1/1-11-2022 εγκυκλίου του ΥΠΑΙΘ.
Άρθρο 2
Αντικείμενο - Σκοπός
Σκοπός του Προγράμματος Μεταπτυχιακών Σπουδών είναι η εξειδίκευση των μεταπτυχιακών φοιτητών/
φοιτητριών διαφορετικών ειδικοτήτων στο γνωστικό
αντικείμενο της Ειδικής Αγωγής. Μετά το πέρας των
σπουδών τους επιδιώκεται οι απόφοιτοι να είναι άρτια
καταρτισμένοι επιστημονικά και ικανοί να προωθήσουν
και να συνδέσουν τη θεωρία, την έρευνα και την πρακτική εφαρμογή στο χώρο της Ειδικής Αγωγής. Ειδικότερα,
το Πρόγραμμα Μεταπτυχιακών Σπουδών έχει σκοπό οι
απόφοιτοι α) να έχουν επαρκή θεωρητική κατάρτιση
σχετικά με την ειδική αγωγή, τις πολιτικές και πρακτικές
στο χώρο της ειδικής αγωγής και της ένταξης, τα διαφορετικά είδη αναπηριών, αλλά και γνώση των σύγχρονων
τάσεων, προοπτικών και ερευνητικών πορισμάτων σε
σχέση με τα παραπάνω πεδία, β) να αναπτύξουν δεξιότητες διαφοροποίησης, τροποποίησης και προσαρμο-
γής του Αναλυτικού Προγράμματος, των μεθόδων και
τεχνικών διδασκαλίας, της οργάνωσης της τάξης, του
εκπαιδευτικού και εποπτικού υλικού, καθώς επίσης και
των διαδικασιών εκπαιδευτικής αξιολόγησης, γ) να αποκτήσουν γνώσεις και να αναπτύξουν δεξιότητες σχετικές
με την αξιολόγηση των αναγκών και των δυνατοτήτων
των μαθητών με αναπηρία ή/και ειδικές εκπαιδευτικές
ανάγκες, όπως και με τον σχεδιασμό κατάλληλης υποστήριξης και εκπαιδευτικών παρεμβάσεων με βάση τις
ανάγκες και τις δυνατότητες του κάθε μαθητή με αναπηρία ή/και ειδικές εκπαιδευτικές ανάγκες και δ) να αποκτή-
σουν γνώσεις και δεξιότητες οργάνωσης και διαχείρισης
της τάξης, εφαρμογής στρατηγικών ανάπτυξης κοινωνικών δεξιοτήτων των ατόμων με αναπηρία ή/και ειδικές
εκπαιδευτικές ανάγκες, καθώς και παρέμβασης για την
άμβλυνση των πρακτικών περιθωριοποίησης και μισαναπηρισμού εντός και εκτός σχολικού περιβάλλοντος.
Άρθρο 3
Δίπλωμα Μεταπτυχιακών Σπουδών
Το Πρόγραμμα Μεταπτυχιακών Σπουδών απονέμει
Δίπλωμα Μεταπτυχιακών Σπουδών: «Επιστήμες της Αγωγής: Ειδική Αγωγή» στις κάτωθι τρεις ειδικεύσεις:
1. Ειδική Αγωγή και Ενταξιακή Πράξη,
2. Μαθησιακές Δυσκολίες, και
3. Γλωσσική Ανάπτυξη, Παθολογία της Γλώσσας και
Εκπαιδευτική Παρέμβαση.
Άρθρο 4
Κατηγορίες Πτυχιούχων
Στο Πρόγραμμα Μεταπτυχιακών Σπουδών «Επιστήμες
της Αγωγής: Ειδική Αγωγή» γίνονται δεκτοί πτυχιούχοι
Τμημάτων και Σχολών Πανεπιστημίων της ημεδαπής ή
αναγνωρισμένων ομοταγών ιδρυμάτων της αλλοδαπής
καθώς και πτυχιούχοι Τμημάτων των ΤΕΙ/ΑΤΕΙ.
Άρθρο 5
Χρονική Διάρκεια
Η ελάχιστη χρονική διάρκεια φοίτησης στο Πρόγραμμα Μεταπτυχιακών Σπουδών που οδηγεί στη λήψη Δι-
πλώματος Μεταπτυχιακών Σπουδών ορίζεται σε τέσσερα (4) ακαδημαϊκά εξάμηνα πλήρους φοίτησης. Η
μέγιστη διάρκεια φοίτησης για το Δίπλωμα Μεταπτυχιακών Σπουδών ορίζεται σε τέσσερα (4) ημερολογιακά έτη.
Το σύνολο των πιστωτικών μονάδων (ECTS) που απαιτούνται για την απόκτηση του Διπλώματος Μεταπτυχια-
κών Σπουδών είναι 120 ECTS.
Άρθρο 6
Πρόγραμμα Σπουδών - Γλώσσα Διδασκαλίας
Το σύνολο των πιστωτικών μονάδων (ECTS) που απαιτούνται για την απόκτηση του Διπλώματος Μεταπτυχια-
κών Σπουδών είναι 120 ECTS.
Η επιτυχής ολοκλήρωση του προγράμματος περιλαμβάνει: α) την επιτυχή παρακολούθηση και εξέταση
δώδεκα (12) μαθημάτων, β)την επιτυχή υλοποίηση πρακτικής άσκησης ή και την επιτυχή εξέταση Διπλωματι-
κής Εργασίας για όσα άτομα επιλέξουν να εκπονήσουν
διπλωματική εργασία.
Η διάρθρωση του προγράμματος και οι αντίστοιχες
πιστωτικές μονάδες (ECTS) είναι η ακόλουθη:
ΜΑΘΗΜΑΤΑ
ΥΠΟΧΡΕΩΤΙΚΟ (Υ)/
ΕΠΙΛΟΓΗΣ (Ε)
ΠΙΣΤΩΤΙΚΕΣ
ΜΟΝΑΔΕΣ (ECTS)
Α΄ ΕΞΑΜΗΝΟ (1)
Βασικά χαρακτηριστικά και μαθησιακές ανάγκες διαφορετικών
πληθυσμών με αναπηρίες ή/και ειδικές εκπαιδευτικές ανάγκες
Υ
7,5
Εκπαίδευση και αναπηρία
Υ
7,5
Νευρο-επιστήμη και ειδική αγωγή
Υ
7,5
ΕΦΗΜΕΡΙΔΑ TΗΣ ΚΥΒΕΡΝΗΣΕΩΣ
Τεύχος B’ 1850/15.04.2025
Μεθοδολογία έρευνας
Υ
7,5
ΥΠΟΣΥΝΟΛΟ ECTS:
Β΄ ΕΞΑΜΗΝΟ (2)
Μαθησιακές δυσκολίες: Θεωρητικές προσεγγίσεις
Υ
7,5
Διαφοροποιημένη διδασκαλία: Εφαρμογές σε άτομα με ειδικές
εκπαιδευτικές ανάγκες
Υ
7,5
Εφαρμογές των τεχνολογιών πληροφορίας κα επικοινωνιών (ΤΠΕ) στην
ειδική αγωγή και εκπαίδευση
Υ
7,5
Στατιστική
Υ
7,5
ΥΠΟΣΥΝΟΛΟ ECTS:
Γ΄ΕΞΑΜΗΝΟ (3)
Α΄ΚΑΤΕΥΘΥΝΣΗ: Ειδική Αγωγή και Ενταξιακή Πράξη
Αξιολόγηση στην ειδική αγωγή
Ε
7,5
Στρατηγικές ανάπτυξης κοινωνικών δεξιοτήτων σε άτομα με αναπηρίες ή/
και ειδικές εκπαιδευτικές ανάγκες
Ε
7,5
Αποτελεσματικές εκπαιδευτικές πρακτικές στην ενταξιακή εκπαίδευση
Ε
7,5
Στρατηγικές διαχείρισης συμπεριφορικών δυσκολιών των μαθητών/ριών
Ε
7,5
Διπλωματική 1
Ε
7,5
ΥΠΟΣΥΝΟΛΟ ECTS:
Β΄ΚΑΤΕΥΘΥΝΣΗ: Μαθησιακές Δυσκολίες
Αξιολόγηση και διάγνωση μαθησιακών δυσκολιών
Ε
7,5
Μέθοδοι και στρατηγικές διδασκαλίας για μαθητές με μαθησιακές
δυσκολίες
Ε
7,5
Προσαρμογές στη διδασκαλία και το διδακτικό υλικό στο μάθημα της
γλώσσας για μαθητές με μαθησιακές δυσκολίες
Ε
7,5
Προσαρμογές στη διδασκαλία και το διδακτικό υλικό στα μαθήματα των
μαθηματικών και των φυσικών επιστημών για μαθητές με μαθησιακές
δυσκολίες
Ε
7,5
Διπλωματική 1
Ε
7,5
ΥΠΟΣΥΝΟΛΟ ECTS:
Γ΄ ΚΑΤΕΥΘΥΝΣΗ: Γλωσσική Ανάπτυξη, Παθολογία της Γλώσσας και
Εκπαιδευτική Παρέμβαση
(η κατεύθυνση δεν είναι ενεργή)
Δομικοί μηχανισμοί της γλώσσας και γνωστικές διεργασίες της γλωσσικής
ανάπτυξης
Ε
7,5
Νευροβιολογικές βάσεις γλωσσικών λειτουργιών και παθολογία της
γλώσσας
Ε
7,5
Σύγχρονες διδακτικές προσεγγίσεις της γλώσσας
Ε
7,5
Εκπαιδευτικές παρεμβάσεις για την ανάπτυξη του λόγου σε παιδιά με
αναπηρία / ειδικές εκπαιδευτικές ανάγκες
Ε
7,5
Διπλωματική 1
Ε
7,5
ΥΠΟΣΥΝΟΛΟ ECTS:
Δ΄ΕΞΑΜΗΝΟ (4)
Πρακτική Άσκηση
Υ
20 ή 30
Διπλωματική 2
Ε
ΥΠΟΣΥΝΟΛΟ ECTS:
ΕΦΗΜΕΡΙΔΑ TΗΣ ΚΥΒΕΡΝΗΣΕΩΣ
Τεύχος B’ 1850/15.04.2025
Η ανακατανομή ή η τροποποίηση των μαθημάτων του
Προγράμματος Μεταπτυχιακών Σπουδών θα γίνεται με
αποφάσεις των οργάνων του και θα περιλαμβάνονται
στον Κανονισμό Μεταπτυχιακών Σπουδών.
Η γλώσσα διδασκαλίας του Προγράμματος Μεταπτυχιακών Σπουδών είναι η Ελληνική. Η γλώσσα εκπόνη-
σης διπλωματικής εργασίας είναι η Ελληνική. Δίνεται,
ωστόσο, η δυνατότητα συγγραφής της διπλωματικής
εργασίας στην αγγλική γλώσσα μετά από τη σύμφωνη
γνώμη της Συνέλευσης του Τμήματος.
Υπάρχει η δυνατότητα της διδασκαλίας μαθημάτων
με μέσα εξ αποστάσεως εκπαίδευσης σε ποσοστό 85%
Άρθρο 7
Αριθμός μεταπτυχιακών φοιτητών
Ο ανώτατος αριθμός των εισακτέων φοιτητών/φοιτητριών στο Πρόγραμμα Μεταπτυχιακών Σπουδών ορίζεται
κατ’ ανώτατο όριο σε εκατό (100) άτομα κάθε δύο χρόνια. Η κατανομή των θέσεων ανά κατεύθυνση μπορεί να
αλλάξει από τη Συνέλευση του Τμήματος, όταν οι επιτυχόντες/επιτυχούσες ή οι εγγεγραμμένοι/εγγεγραμμένες
σε κάποια κατεύθυνση είναι λιγότεροι/λιγότερες από 50.
Άρθρο 8
Προσωπικό
Στο Πρόγραμμα Μεταπτυχιακών Σπουδών «Επιστήμες της Αγωγής: Ειδική Αγωγή» θα απασχοληθούν μέλη
Δ.Ε.Π. του Παιδαγωγικού Τμήματος Ειδικής Αγωγής του
Πανεπιστημίου Θεσσαλίας και άλλες κατηγορίες διδασκόντων/διδασκουσών σύμφωνα με τις διατάξεις του
άρθρου 83 του ν. 4957/2022 (Α΄ 141).
Άρθρο 9
Υλικοτεχνική υποδομή
Για την εύρυθμη λειτουργία του Προγράμματος Μεταπτυχιακών Σπουδών διατίθεται η απαραίτητη υλικο-
τεχνική υποδομή του Παιδαγωγικού Τμήματος Ειδικής
Αγωγής.
Άρθρο 10
Διάρκεια Λειτουργίας
Το Πρόγραμμα Μεταπτυχιακών Σπουδών θα λειτουργήσει μέχρι και το ακαδημαϊκό έτος 2030-2031 με την
επιφύλαξη της μη πιστοποίησής του κατά την περιοδική
αξιολόγηση του Τμήματος.
Άρθρο 11
Κόστος Λειτουργίας
Σύμφωνα με το άρθρο 84 του ν. 4957/2022 το κόστος
του Προγράμματος Μεταπτυχιακών Σπουδών, που αφορά στις λειτουργικές δαπάνες ανέρχεται στο ποσό των
280.000 χιλιάδων ευρώ και αναλύεται σε κατηγορίες
εσόδων - εξόδων ως εξής:
ΕΣΟΔΑ
ΠΟΣΟ
1. Προϋπολογισμός ΑΕΙ
0,00 €
2. Κρατικός προϋπολογισμός/Πρόγραμμα δημοσίων επενδύσεων
0,00 €
3. Δωρεές, χορηγίες και πάσης φύσεως οικονομικές ενισχύσεις
0,00 €
4. Κληροδοτήματα
4. Πόροι ερευνητικών έργων ή προγραμμάτων
0,00 €
5. Κάθε άλλη νόμιμη αιτία
0,00 €
6. Τέλη Φοίτησης (100-30% = 30 φοιτητές που απαλλάσσονται από τα τέλη φοίτησης. Οι υπόλοιποι
70 φοιτητές θα καταβάλλουν τέλη φοίτησης 4.000 €, ήτοι 70 x 4.000 €=280.000 €)
280.000
ΣΥΝΟΛΙΚΟ ΠΟΣΟ ΕΣΟΔΩΝ ΕΤΟΥΣ
280.000
ΚΑΤΗΓΟΡΙΑ ΔΑΠΑΝΗΣ
ΠΟΣΟ
1. Δαπάνες εξοπλισμού και δαπάνες λογισμικού
8.000 €
2. Δαπάνες χορήγησης υποτροφιών σε μεταπτυχιακούς φοιτητές
0,00 €
3. Δαπάνες αναλωσίμων
3.000 €
4. Δαπάνες μετακινήσεων διδασκόντων/ουσων του Προγράμματος Μεταπτυχιακών Σπουδών
5.000 €
5. Δαπάνες μετακινήσεων φοιτητών/τριών του Προγράμματος Μεταπτυχιακών Σπουδών για
εκπαιδευτικούς σκοπούς
0,00 €
6. Αμοιβές διδασκαλίας τακτικού προσωπικού των ΑΕΙ και ερευνητικών κέντρων και ινστιτούτων
που συμμετέχουν στην οργάνωση του ΠΜΣ
133.000 €
ΕΦΗΜΕΡΙΔΑ TΗΣ ΚΥΒΕΡΝΗΣΕΩΣ
Τεύχος B’ 1850/15.04.2025
7. Αμοιβές έκτακτου διδακτικού προσωπικού των ΑΕΙ που συμμετέχουν στην οργάνωση του ΠΜΣ
6.000 €
8. Αμοιβές διδασκαλίας προσωπικού του άρθρου 83 του ν. 4957/2022
0,00 €
9. Αμοιβές διοικητικής και τεχνικής υποστήριξης
36.000 €
10. Λοιπές δαπάνες, όπως ιδίως έξοδα δημοσιότητας - προβολής, αγοράς εκπαιδευτικού υλικού,
οργάνωσης συνεδρίου, δαπάνες εργασιών πεδίου
5.000 €
11. Παρακράτηση από τον ΕΛΚΕ 30% των εσόδων από τα τέλη φοίτησης
84.000 €
12. Παρακράτηση από τον ΕΛΚΕ 12% των εσόδων από δωρεές, χορηγίες και πάσης φύσεως
οικονομικές ενισχύσεις, κληροδοτήματα και πόρους από ερευνητικά έργα ή προγράμματα
0,00€
ΣΥΝΟΛΙΚΟ ΠΟΣΟ ΔΑΠΑΝΩΝ
280.000 €
Άρθρο 12
Μεταβατικές διατάξεις
Όσα θέματα δεν ρυθμίζονται στην παρούσα απόφαση θα ρυθμίζονται από τον Κανονισμό Μεταπτυχιακών
Σπουδών και τα αρμόδια όργανα, σύμφωνα με την κείμενη νομοθεσία.
Β. ΚΑΝΟΝΙΣΜΟΣ ΛΕΙΤΟΥΡΓΙΑΣ ΤΟΥ
ΠΡΟΓΡΑΜΜΑΤΟΣ ΜΕΤΑΠΤΥΧΙΑΚΩΝ ΣΠΟΥΔΩΝ
«Επιστήμες της Αγωγής: Ειδική Αγωγή»
Άρθρο 1
ΑΝΤΙΚΕΙΜΕΝΟ ΚΑΙ ΣΚΟΠΟΣ
1.1. Σκοπός του Π.Μ.Σ. «Επιστήμες της Αγωγής: Ειδική
Αγωγή» είναι η εξειδίκευση των μεταπτυχιακών φοιτητών/τριών διαφορετικών ειδικοτήτων στο γνωστικό
αντικείμενο της Ειδικής Αγωγής. Μετά το πέρας των
σπουδών τους επιδιώκεται οι απόφοιτοι να είναι άρτια
καταρτισμένοι επιστημονικά και ικανοί να προωθήσουν
και να συνδέσουν τη θεωρία, την έρευνα και την πρακτική εφαρμογή στο χώρο της Ειδικής Αγωγής.
1.2. Το Π.Μ.Σ. οδηγεί στην απονομή Διπλώματος Μεταπτυχιακών Σπουδών (Δ.Μ.Σ.) με τίτλο: «Επιστήμες της
Αγωγής: Ειδική Αγωγή» (MSc in Educational Sciences:
Special Education), μετά την πλήρη και επιτυχή ολοκλήρωση των σπουδών με βάση το πρόγραμμα σπουδών.
1.3. Τα μαθησιακά αποτελέσματα από την επιτυχή παρακολούθηση του ΠΜΣ περιλαμβάνουν:
α) Επαρκή θεωρητική κατάρτιση σχετικά με την ειδική
αγωγή, τις πολιτικές και πρακτικές στο χώρο της ειδικής
αγωγής και της ενταξιακής εκπαίδευσης, τη διαφορετικότητα των ατόμων με αναπηρίες ή/και ειδικές εκπαι-
δευτικές ανάγκες, τις σύγχρονες τάσεις, προοπτικές και
ερευνητικά πορίσματα.
β) Απόκτηση γνώσης και ανάπτυξη δεξιοτήτων για ζητήματα διαφοροποίησης, τροποποίησης και προσαρμο-
γής του Αναλυτικού Προγράμματος, των μεθόδων και
τεχνικών διδασκαλίας, της οργάνωσης της τάξης του
εκπαιδευτικού και εποπτικού υλικού σε διαφορετικές
αναπηρίες.
γ) Απόκτηση γνώσεων και ανάπτυξη δεξιοτήτων σχετικές με την αξιολόγηση των αναγκών και των δυνατοτήτων
των μαθητών με αναπηρία ή/και ειδικές εκπαιδευτικές
ανάγκες, τον σχεδιασμό και την εφαρμογή κατάλληλης
υποστήριξης και εκπαιδευτικών παρεμβάσεων με βάση
τις ανάγκες και τις δυνατότητες των ατόμων με αναπηρία
ή/και ειδικές εκπαιδευτικές ανάγκες.
δ) Απόκτηση γνώσεων και ανάπτυξη δεξιοτήτων στη
διαχείριση συμπεριφορικών δυσκολιών, στην καλλιέργεια στρατηγικών ανάπτυξης κοινωνικών δεξιοτήτων
των ατόμων με αναπηρία ή/και ειδικές εκπαιδευτικές
ανάγκες και χρήσης αποτελεσματικών πρακτικών στην
ενταξιακή εκπαίδευση.
Η επίτευξη των παραπάνω αποτελεί μια δύσκολη, πολύπλευρη και πολύπλοκη διαδικασία και απαιτεί:
1. Την παρακολούθηση δια ζώσης και εξ αποστάσεως
μαθημάτων στο χώρος της ειδικής αγωγής και ενταξιακής εκπαίδευσης, των σπουδών της αναπηρίας, των
νευροεπιστημών, της ψυχολογίας σύμφωνα με την κείμενη νομοθεσία.
2. Εξειδικευμένα σεμινάρια ή/και ακαδημαϊκές δραστηριότητες που αναφέρονται σε παρεμβάσεις για μα-
θητές/ήτριες με διαφορετικές αναπηρίες ή/και ειδικές
εκπαιδευτικές ανάγκες.
3. Πρακτική άσκηση σε δομές δημοσίου χαρακτήρα,
όπου παρέχεται ειδική αγωγή και εκπαίδευση σε μαθητές με αναπηρία ή/και ειδικές εκπαιδευτικές ανάγκες,
όπως σχολικές μονάδες ειδικής αγωγής και εκπαίδευσης όλων των βαθμίδων, σχολικές μονάδες όλων των
βαθμίδων όπου λειτουργούν τμήματα ένταξης, και τα
Κέντρα Εκπαιδευτικής και Συμβουλευτικής Υποστήριξης
(ΚΕΔΑΣΥ).
4. Σε ερευνητικό επίπεδο την παρακολούθηση θεωρητικών μαθημάτων στη Μεθοδολογία της έρευνας, την
εκπόνηση μικρής κλίμακας ερευνητικών εργασιών στο
πλαίσιο των μαθημάτων και την προαιρετική εκπόνηση
Διπλωματικών Εργασιών.
Το Π.Μ.Σ. «Επιστήμες της Αγωγής: Ειδική Αγωγή» εμπεριέχει τις ακόλουθες τρεις (3) κατευθύνσεις εξειδίκευσης:
- Ειδική Αγωγή και Ενταξιακή Πράξη,
- Μαθησιακές Δυσκολίες,
- Γλωσσική Ανάπτυξη, Παθολογία της Γλώσσας και Εκπαιδευτική Παρέμβαση
α) Η πρώτη κατεύθυνση «Ειδική Αγωγή και Ενταξιακή Πράξη» απευθύνεται σε επαγγελματίες διαφόρων
κλάδων και έχει ως στόχο την εξειδίκευσή τους σε
ΕΦΗΜΕΡΙΔΑ TΗΣ ΚΥΒΕΡΝΗΣΕΩΣ
Τεύχος B’ 1850/15.04.2025
ζητήματα που αφορούν στην αξιολόγηση των ειδικών
εκπαιδευτικών αναγκών, στο σχεδιασμό και την υλοποίηση προγραμμάτων διαφοροποιημένης διδασκαλίας για
άτομα με αναπηρίες και/ή ειδικές εκπαιδευτικές ανάγκες,
στην ανάπτυξης κοινωνικών δεξιοτήτων των ατόμων
με αναπηρία ή/και ειδικές εκπαιδευτικές ανάγκες, στη
διαχείριση συμπεριφορικών δυσκολιών και στην εφαρμογή αποτελεσματικών εκπαιδευτικών πρακτικών στην
ενταξιακή εκπαίδευση.
β) Η δεύτερη κατεύθυνση «Μαθησιακές Δυσκολίες»
απευθύνεται σε άτομα διαφορετικών επιστημονικών
κλάδων και έχει ως στόχο την εξειδίκευσή τους στην
εκπαίδευση ατόμων με Μαθησιακές Δυσκολίες. Σε αυτό
το πλαίσιο, η δομή και το περιεχόμενο της κατεύθυνσης
αυτής του Π.Μ.Σ. εξειδικεύεται σε ζητήματα που αφορούν αποκλειστικά τις Μαθησιακές Δυσκολίες, όπως
θεωρητικές προσεγγίσεις στην αξιολόγηση και αντιμετώπιση των μαθησιακών δυσκολιών, ειδικά θέματα
ανίχνευσης, αξιολόγησης και διαφορικής διάγνωσης,
καθώς και ζητήματα σχεδιασμού και εφαρμογής αποτελεσματικών διδακτικών παρεμβάσεων, στρατηγικών
και προσαρμογών της διδασκαλίας και του αναλυτικού
προγράμματος, με την αξιοποίηση των ευρημάτων της
διεθνούς επιστημονικής έρευνας.
γ) Η τρίτη κατεύθυνση «Γλωσσική Ανάπτυξη, Παθολογία της Γλώσσας και Εκπαιδευτική Παρέμβαση» αφο-
ρά τους επιστήμονες διαφορετικών κλάδων και έχει ως
κύριο στόχο την εξειδίκευσή τους τόσο στη μελέτη της
γλωσσικής ανάπτυξης όσο και σε ζητήματα παθολογίας της γλώσσας και των αντίστοιχων εκπαιδευτικών
παρεμβάσεων. Για το λόγο αυτό, ιδιαίτερη έμφαση, στο
πρόγραμμα αυτής της κατεύθυνσης, αποδίδεται σε ζητήματα που συνδέονται με τους δομικούς μηχανισμούς
της γλωσσικής ανάπτυξης, τις νευροβιολογικές βάσεις
των γλωσσικών λειτουργιών, την παθολογία της γλώσσας
αλλά και τις σύγχρονες εκπαιδευτικές προσεγγίσεις για
την αντιμετώπιση αυτών των προβλημάτων.
Άρθρο 2
ΔΟΜΗ ΚΑΙ ΟΡΓΑΝΑ ΤΟΥ Π.Μ.Σ.
Αρμόδια όργανα για τη λειτουργία του Π.Μ.Σ. σύμφωνα με τον ν. 4957/2022 είναι:
2.1. Η Επιτροπή Μεταπτυχιακών Σπουδών και η Σύγκλητος του Π.Θ.
2.2. Η Συνέλευση Τμήματος.
Αρμοδιότητες της Συνέλευσης είναι να:
α) Εισηγείται προς τη Σύγκλητο διά της Επιτροπής Μεταπτυχιακών Σπουδών την ίδρυση ή την τροποποίηση
της απόφασης ίδρυσης του Π.Μ.Σ., καθώς και την παράταση της διάρκειας του Π.Μ.Σ.,
β) συγκροτεί Επιτροπές για την αξιολόγηση των αιτήσεων των υποψήφιων μεταπτυχιακών φοιτητών και
εγκρίνει την εγγραφή αυτών στο Π.Μ.Σ.,
γ) αναθέτει το διδακτικό έργο στους διδάσκοντες του
Π.Μ.Σ.,
δ) ορίζει το/τη Διευθυντή/τρια του Π.Μ.Σ.,
ε) ορίζει τα μέλη της Συντονιστικής Επιτροπής (Σ.Ε.),
στ) εισηγείται προς τη Σύγκλητο τα μέλη της Επιτροπής
Προγράμματος Σπουδών των Διατμηματικών Π.Μ.Σ.,
ζ) συγκροτεί εξεταστικές επιτροπές για την εξέταση
των διπλωματικών εργασιών των μεταπτυχιακών φοιτητών και ορίζει τον επιβλέποντα ανά εργασία,
η) διαπιστώνει την επιτυχή ολοκλήρωση της φοίτησης,
προκειμένου να απονεμηθεί ο τίτλος του Π.Μ.Σ.,
θ) εγκρίνει τον απολογισμό του Π.Μ.Σ., κατόπιν εισήγησης της Σ.Ε.,
ι) ασκεί κάθε άλλη αρμοδιότητα που προβλέπεται από
επιμέρους διατάξεις.
Με απόφαση της Συνέλευσης του Τμήματος οι αρμοδιότητες των περ. β) και ζ) δύναται να μεταβιβάζονται
στη Σ.Ε. του Π.Μ.Σ.
2.3. Ο/Η Διευθυντής/τρια του Π.Μ.Σ.
Ο/Η Διευθυντής/τρια του Π.Μ.Σ. προέρχεται από τα
μέλη Δ.Ε.Π. του Τμήματος κατά προτεραιότητα βαθμίδας
Καθηγητή ή Αναπληρωτή Καθηγητή και ορίζεται με απόφαση της Συνέλευσης του Τμήματος για διετή θητεία, με
δυνατότητα ανανέωσης χωρίς περιορισμό.
Ο/Η Διευθυντής/τρια του Π.Μ.Σ. έχει τις ακόλουθες
αρμοδιότητες:
α) Προεδρεύει της Σ.Ε., συντάσσει την ημερήσια διάταξη και συγκαλεί τις συνεδριάσεις της,
β) εισηγείται τα θέματα που αφορούν στην οργάνωση και λειτουργία του Π.Μ.Σ. προς τη Συνέλευση του
Τμήματος,
γ) εισηγείται προς τη Σ.Ε. και τα λοιπά όργανα του
Π.Μ.Σ. και του Α.Ε.Ι. θέματα σχετικά με την αποτελεσματική λειτουργία του Π.Μ.Σ.,
δ) είναι Επιστημονικός Υπεύθυνος του προγράμματος
σύμφωνα με το άρθρο 234 του ν. 4957/2022 και ασκεί
τις αντίστοιχες αρμοδιότητες,
ε) παρακολουθεί την υλοποίηση των αποφάσεων των
οργάνων του Π.Μ.Σ. και του Εσωτερικού Κανονισμού
μεταπτυχιακών και διδακτορικών προγραμμάτων σπουδών, καθώς και την παρακολούθηση εκτέλεσης του προ-
ϋπολογισμού του Π.Μ.Σ.,
στ) ασκεί οποιαδήποτε άλλη αρμοδιότητα, η οποία
ορίζεται στην απόφαση ίδρυσης του Π.Μ.Σ.
2.4. Η Σ.Ε. είναι αρμόδια για την παρακολούθηση και
τον συντονισμό της λειτουργίας του προγράμματος και
ιδίως:
α) Καταρτίζει τον αρχικό ετήσιο προϋπολογισμό του
Π.Μ.Σ. και τις τροποποιήσεις του, εφόσον το Π.Μ.Σ. διαθέτει πόρους σύμφωνα με το άρθρο 84, και εισηγεί-
ται την έγκρισή του προς την Επιτροπή Ερευνών του
Ειδικού Λογαριασμού Κονδυλίων Έρευνας (Ε.Λ.Κ.Ε.),
εξαιρουμένων των τριμηνιαίων αναμορφώσεων των
ετήσιων προϋπολογισμών της περ. β) της παρ. 3 του
άρθρου 239,
β) καταρτίζει τον απολογισμό του προγράμματος και
εισηγείται την έγκρισή του προς τη Συνέλευση του Τμήματος,
γ) εγκρίνει τη διενέργεια δαπανών και δύναται να μεταβιβάζει την αρμοδιότητα αυτή στον Διευθυντή του
Π.Μ.Σ.,
δ) εγκρίνει τη χορήγηση υποτροφιών, ανταποδοτικών
ή μη, σύμφωνα με όσα ορίζονται στην απόφαση ίδρυσης
του Π.Μ.Σ. και τον Κανονισμό μεταπτυχιακών και διδακτορικών σπουδών,
ΕΦΗΜΕΡΙΔΑ TΗΣ ΚΥΒΕΡΝΗΣΕΩΣ
Τεύχος B’ 1850/15.04.2025
ε) εισηγείται προς τη Συνέλευση του Τμήματος την
κατανομή του διδακτικού έργου, καθώς και την ανάθεση διδακτικού έργου στις κατηγορίες διδασκόντων του
άρθρου 83,
στ) εισηγείται προς τη Συνέλευση του Τμήματος την
πρόσκληση Επισκεπτών Καθηγητών για την κάλυψη διδακτικών αναγκών του Π.Μ.Σ.,
ζ) καταρτίζει σχέδιο για την τροποποίηση του προγράμματος σπουδών, το οποίο υποβάλλει προς τη Συ-
νέλευση του Τμήματος,
η) εισηγείται προς τη Συνέλευση του Τμήματος την
ανακατανομή των μαθημάτων μεταξύ των ακαδημαϊκών εξαμήνων, καθώς και θέματα που σχετίζονται με
την ποιοτική αναβάθμιση του προγράμματος σπουδών.
2.5. Γραμματειακή υποστήριξη Π.Μ.Σ.
Το Π.Μ.Σ. έχει ίδιους πόρους και μπορεί να προσλαμβάνει, σύμφωνα με την ισχύουσα νομοθεσία, συμβα-
σιούχο υπάλληλο για τη γραμματειακή και διοικητική
υποστήριξη.
Άρθρο 3
ΚΑΤΗΓΟΡΙΕΣ ΚΑΙ ΑΡΙΘΜΟΣ ΕΙΣΑΚΤΕΩΝ.
3.1. Στο Π.Μ.Σ. γίνονται δεκτοί πτυχιούχοι Τμημάτων
και Σχολών Πανεπιστημίων της ημεδαπής ή αναγνωρισμένων ομοταγών ιδρυμάτων της αλλοδαπής καθώς και
πτυχιούχοι Τμημάτων των ΤΕΙ/ΑΤΕΙ.
3.2. Ο ανώτατος αριθμός των εισακτέων φοιτητών/
τριών στο Π.Μ.Σ. ορίζεται κατ’ ανώτατο όριο σε εκατό
(100) άτομα κάθε δύο χρόνια μετά από απόφαση της
Συνέλευσης του Τμήματος. Η κατανομή των θέσεων ανά
κατεύθυνση μπορεί να αλλάξει από τη Συνέλευση του
Τμήματος, όταν οι επιτυχόντες/ούσες ή οι εγγεγραμμένοι/ες σε κάποια κατεύθυνση είναι λιγότεροι από 50.
Άρθρο 4
ΤΡΟΠΟΣ ΕΙΣΑΓΩΓΗΣ
4.1. Η επιλογή των φοιτητών/τριών γίνεται σύμφωνα
με την ισχύουσα νομοθεσία, τον Κανονισμό Μεταπτυχιακών και Διδακτορικών Σπουδών του Π.Θ. και τα προ-
βλεπόμενα στον παρόντα Κανονισμό.
4.2. Το Π.Μ.Σ. δημοσιεύει, δύο (2) με τρείς (3) μήνες
πριν την καταληκτική ημερομηνία υποβολής αιτήσεων,
ανακοίνωση στον Τύπο και στην ιστοσελίδα του Π.Μ.Σ.
και του Ιδρύματος προκήρυξη για την εισαγωγή μεταπτυχιακών φοιτητών/τριών στο Π.Μ.Σ. Οι σχετικές αιτή-
σεις με τα απαραίτητα δικαιολογητικά κατατίθενται στη
Γραμματεία του Π.Μ.Σ. κατά την περίοδο που ορίζεται
με απόφαση της Συντονιστικής Επιτροπής (ΦΑΣΗ Ι). Η
προθεσμία αυτή μπορεί να παραταθεί με απόφαση της
ΣΕ (ΦΑΣΗ ΙΙ).
4.3. Απαραίτητα δικαιολογητικά είναι:
1. Αίτηση Υποψηφιότητας
2. Βιογραφικό Σημείωμα
3. Αντίγραφο Πτυχίου/Διπλώματος
4. Πιστοποιητικό Αναλυτικής Βαθμολογίας (με ακριβή
Μέσο Όρο). Για κατόχους τίτλου ιδρυμάτων της αλλοδαπής απαιτείται πιστοποιητικό αντιστοιχίας του βαθμού
πτυχίου από το ΔΟΑΤΑΠ.
5. Φωτοτυπία Αστυνομικής Ταυτότητας
Επίσης, εφόσον υπάρχουν, κατατίθενται:
1. Επίσημο Αποδεικτικό Γνώσης της Αγγλικής Γλώσσας
(όπως περιγράφεται στο 4.5 στο σημείο α).
2. Τίτλος διδακτορικών σπουδών στην Ειδική Αγωγή
από ελληνικό πανεπιστήμιο ή της αλλοδαπής (αναγνωρισμένο από το ΔΙΚΑΤΣΑ/ΔΟΑΤΑΠ).
3. Τίτλος μεταπτυχιακών σπουδών στην Ειδική Αγωγή
από ελληνικό πανεπιστήμιο ή της αλλοδαπής (αναγνωρισμένο από το ΔΙΚΑΤΣΑ/ΔΟΑΤΑΠ).
4. Πιστοποιητικό Αναλυτικής Βαθμολογίας για τον
τίτλο μεταπτυχιακών σπουδών (με ακριβή Μέσο Όρο).
5. Αποδεικτικά Μετεκπαίδευσης στην Ειδική Αγωγή
σε Διδασκαλείο.
6. Πτυχιακή Εργασία στην Ειδική Αγωγή.
7. Δημοσιεύσεις στη Ειδική Αγωγή σε ξένα έγκριτα
επιστημονικά περιοδικά του χώρου με κριτές.
8. Δημοσιεύσεις στην Ειδική Αγωγή σε διεθνή πρακτικά συνεδρίων με κριτές.
9. Κεφάλαια στην Ειδική Αγωγή σε συλλογικούς ξενόγλωσσους τόμους.
10. Δημοσιεύσεις στην Ειδική Αγωγή σε ελληνικά επιστημονικά περιοδικά.
11. Δημοσιεύσεις στην Ειδική Αγωγή σε πρακτικά ελληνικών συνεδρίων με κριτές.
12. Κεφάλαια στην Ειδική Αγωγή σε συλλογικούς ελληνικούς τόμους.
13. Αποδεικτικά Επαγγελματικής Εμπειρίας σχετικά με
την Ειδική Αγωγή σε δημόσιους ή/και ιδιωτικούς φορείς.
Στα πιστοποιητικά/βεβαιώσεις θα πρέπει να αναφέρονται τα στοιχεία του εργοδότη, το είδος της εργασίας,
και το ακριβές διάστημα απασχόλησης.
Όλα τα παραπάνω δικαιολογητικά κατατίθενται σε ηλεκτρονική μορφή, και αποστέλλονται σε έντυπη μορφή
στη Γραμματεία του Π.Μ.Σ. Ο έλεγχος των δικαιολογητικών των ενδιαφερομένων γίνεται από τριμελή επιτροπή,
στην οποία συμμετέχουν ο/η γραμματέας του μεταπτυχιακού (έλεγχος δικαιολογητικών και γραφειοκρατική
διεκπεραίωση) και τα μέλη της Συντονιστικής Επιτροπής.
4.4. Σε περίπτωση υποψηφίων που κατέχουν τίτλο
πρώτου κύκλου σπουδών της αλλοδαπής, η Γραμματεία
του Π.Μ.Σ. κατά τα οριζόμενα της κείμενης νομοθεσίας, ελέγχει αν το ίδρυμα προέλευσης ανήκει στο Εθνικό
Μητρώο Αναγνωρισμένων Ιδρυμάτων της αλλοδαπής
και αν ο τύπος αυτού ανήκει στο Εθνικό Μητρώο Τύπων
Τίτλων Σπουδών Αναγνωρισμένων Ιδρυμάτων που είναι
αναρτημένα στην ιστοσελίδα του Δ.Ο.Α.Τ.Α.Π..
Εάν ο τίτλος σπουδών από αλλοδαπό Πανεπιστήμιο
περιλαμβάνεται στον κατάλογο του ΔΟΑΤΑΠ του άρθρου 307 του ν. 4957/2022, η Γραμματεία του Π.Μ.Σ.
οφείλει να ζητήσει Βεβαίωση Τόπου Σπουδών, η οποία
εκδίδεται και αποστέλλεται από το πανεπιστήμιο της
αλλοδαπής. Αποκλείονται αιτήσεις στις οποίες ως τόπος σπουδών βεβαιώνεται η ελληνική επικράτεια, εκτός
αν το μέρος σπουδών που έγιναν στην ελληνική επικράτεια βρίσκεται σε δημόσιο Α.Ε.Ι.. σύμφωνα με τον
ν. 3328/2005 (Α΄ 80).
4.5. Η αξιολόγηση των υποψηφίων και η επιλογή
των εισακτέων γίνεται με σύστημα μοριοδότησης σε
συγκεκριμένα κριτήρια που αφορούν:
ΕΦΗΜΕΡΙΔΑ TΗΣ ΚΥΒΕΡΝΗΣΕΩΣ
Τεύχος B’ 1850/15.04.2025
Κριτήρια Μοριοδότησης Φακέλου
Υποψηφιότητας
Πίστωση
Μορίων
Σπουδές
Βαθμός πτυχίου (άριστα)
Βαθμός Πτυχίου (λίαν καλώς)
Βαθμός Πτυχίου (καλώς)
Πτυχίο στην Ειδική Αγωγή από ελληνικό
πανεπιστήμιο ή της αλλοδαπής
(αναγνωρισμένο από το ΔΙΚΑΤΣΑ/ΔΟΑΤΑΠ)
Πτυχιακή Εργασία στην Ειδική Αγωγή
Τίτλος διδακτορικών σπουδών στην Ειδική
Αγωγή από ελληνικό πανεπιστήμιο ή
της αλλοδαπής (αναγνωρισμένο από το
ΔΙΚΑΤΣΑ/ΔΟΑΤΑΠ)
Τίτλος μεταπτυχιακών σπουδών στην
Ειδική Αγωγή από ελληνικό πανεπιστήμιο
ή της αλλοδαπής (αναγνωρισμένο από το
ΔΙΚΑΤΣΑ/ΔΟΑΤΑΠ)
Μετεκπαίδευση στην Ειδική Αγωγή σε
Διδασκαλείο
Αποδεδειγμένη Ερευνητική Δραστηριότητα
Δημοσιεύσεις στην Ειδική Αγωγή σε ξένα
έγκριτα επιστημονικά περιοδικά του χώρου
με κριτές
Πάνω από 3 δημοσιεύσεις
Από 1 έως 3 δημοσιεύσεις
Δημοσιεύσεις στην Ειδική Αγωγή σε διεθνή
πρακτικά συνεδρίων
Πάνω από 3 δημοσιεύσεις
Από 1 έως 3 δημοσιεύσεις
Κεφάλαια στην Ειδική Αγωγή σε
συλλογικούς ξενόγλωσσους τόμους
Πάνω από 3 κεφάλαια
Από 1 έως 3 κεφάλαια
Δημοσιεύσεις στην Ειδική Αγωγή σε
ελληνικά επιστημονικά περιοδικά
Πάνω από 3 δημοσιεύσεις
Από 1 έως 3 δημοσιεύσεις
Δημοσιεύσεις στην Ειδική Αγωγή σε
πρακτικά ελληνικών συνεδρίων με κριτές
Πάνω από 3 δημοσιεύσεις
Από 1 έως 3 δημοσιεύσεις
Κεφάλαια στην Ειδική Αγωγή σε ελληνικούς
συλλογικούς τόμους
Πάνω από 3 κεφάλαια
Από 1 έως 3 κεφάλαια
Αποδεδειγμένη Επαγγελματική Εμπειρία
Αποδεδειγμένη επαγγελματική εμπειρία
σχετική με την Ειδική Αγωγή σε δημόσιους
ή/και ιδιωτικούς φορείς:
Πάνω από 5 έτη
Από 1 έως 5 έτη
Έως 1 έτος
Γίνεται κατάταξη όλων των υποψηφίων με βάση τα
ανωτέρω κριτήρια, και οι πρώτοι 120 υποψήφιοι/ες ανά
κατεύθυνση σπουδών ακολουθούν την παρακάτω διαδικασία αναφορικά με την γνώση της αγγλικής γλώσσας:
α) Όσοι/ες έχουν πτυχίο αγγλικών επιπέδου Proficiency
(Γ2) ή Lower (Β2), όπως αυτά αναγνωρίζονται από τον
ΑΣΕΠ, οι πτυχιούχοι Τμημάτων Αγγλικής Φιλολογίας Πανεπιστημίων της ημεδαπής, οι κάτοχοι προπτυχιακού
ή μεταπτυχιακού τίτλου σπουδών Πανεπιστημίου της
αλλοδαπής, στην αγγλική γλώσσα, δεν απαιτείται να
συμμετέχουν σε εξέταση στην αγγλική γλώσσα.
β) ’Οσοι/ες δεν έχουν αποδεδειγμένη γνώση της αγγλικής γλώσσας (σύμφωνα με το (α) συμμετέχουν σε
εξέταση στην αγγλική γλώσσα η οποία διοργανώνεται
από το Π.Μ.Σ. Η εξέταση είναι γραπτή, σε κείμενο σχετικό
με την ειδική αγωγή στην αγγλική γλώσσα, με σκοπό
να διαπιστωθεί ο βαθμός της κατανόησης κειμένου. Η
επιλογή του κειμένου γίνεται από τα μέλη της Επιτροπής Επιλογής, η οποία συνέρχεται δύο ώρες πριν από τις
εξετάσεις για να ορίσει το κείμενο. Όσοι/ες υποψήφιοι/
ες δεν επιτύχουν σ’ αυτήν την εξέταση απορρίπτονται.
4.6. Με βάση τα συνολικά κριτήρια, η Συνέλευση καταρτίζει και εγκρίνει τον πίνακα αξιολόγησης των φοι-
τητών/τριών.
4.7. Οι επιτυχόντες/ούσες θα πρέπει να καταβάλουν
την πρώτη δόση των διδάκτρων κατά το διάστημα που
ορίζεται από τη Συνέλευση του Τμήματος και να αποστείλουν τη σχετική απόδειξη καταβολής στη Γραμματεία
του Π.Μ.Σ. Ακολουθεί η εγγραφή τους στη Γραμματεία
του Π.Μ.Σ. «Επιστήμες της Αγωγής: Ειδική Αγωγή». Σε
περίπτωση μη εγγραφής ενός ή περισσοτέρων επιτυχόντων τότε η Γραμματεία του Π.Μ.Σ. καλεί τους/τις
επιλαχόντες/ούσες με τη σειρά επιτυχίας τους, μέχρι να
συμπληρωθεί ο προβλεπόμενος αριθμός θέσεων των
μεταπτυχιακών φοιτητών/τριών.
4.8. Η εγγραφή των επιτυχόντων που έχουν τίτλο
σπουδών από ίδρυμα της αλλοδαπής, ολοκληρώνεται
μόνο με την προσκόμιση επικυρωμένου αντιγράφου του
πτυχίου τους (με κάθε νόμιμο τρόπο).
Άρθρο 5
ΔΙΑΡΚΕΙΑ ΦΟΙΤΗΣΗΣ
5.1. Η ελάχιστη χρονική διάρκεια φοίτησης στο Π.Μ.Σ.
που οδηγεί στη λήψη Διπλώματος Μεταπτυχιακών Σπουδών ορίζεται σε τέσσερα (4) ακαδημαϊκά εξάμηνα πλή-
ρους φοίτησης. Η μέγιστη διάρκεια φοίτησης για το ΔΜΣ
ορίζεται σε τέσσερα (4) ημερολογιακά έτη.
5.2. Υπάρχει δυνατότητα παράτασης της φοίτησης έως
και δύο (2) ακαδημαϊκά εξάμηνα, έπειτα από αιτιολογημένη αίτηση του φοιτητή και έγκριση από τη Συνέλευση.
Εάν το αίτημά του/της εγκριθεί από τη Συνέλευση του
ΕΦΗΜΕΡΙΔΑ TΗΣ ΚΥΒΕΡΝΗΣΕΩΣ
Τεύχος B’ 1850/15.04.2025
Τμήματος, ο/η φοιτητής/ήτρια θα κληθεί να καταβάλει
το ποσό των 500,00 ευρώ για κάθε επιπλέον εξάμηνο
φοίτησής του/της. Εάν δεν ολοκληρώσει τις υποχρεώσεις
του/της και στο επιπλέον έτος (5ο ημερολογιακό έτος
από την εγγραφή), τότε ο/η φοιτητής/ήτρια διαγράφεται
αυτόματα από το Π.Μ.Σ. Έτσι ο ανώτατος επιτρεπόμενος
χρόνος ολοκλήρωσης σπουδών ορίζεται σε πέντε (5)
ημερολογιακά έτη.
5.3. Οι φοιτητές/τριες που δεν έχουν υπερβεί το ανώτατο όριο φοίτησης, έπειτα από αιτιολογημένη αίτησή τους
προς τη Συνέλευση, δύνανται να διακόψουν τη φοίτησή
τους για χρονική περίοδο που δεν υπερβαίνει τα δύο
συνεχόμενα εξάμηνα. Αναστολή φοίτησης χορηγείται
για σοβαρούς επαγγελματικούς, οικογενειακούς, προσωπικούς ή λόγους υγείας.
Η αίτηση για αναστολή πρέπει να είναι αιτιολογημένη
και να συνοδεύεται από τα αντίστοιχα δικαιολογητικά.
Κατά τη διάρκεια της αναστολής φοίτησης αίρεται η
φοιτητική ιδιότητα και αναστέλλονται όλα τα σχετικά
δικαιώματα του/της φοιτητή/τριας. Η φοιτητική ιδιότητα
αποκτάται ξανά αυτομάτως μετά τη λήξη της αναστολής.
Το διάστημα αναστολής της φοιτητικής ιδιότητας δεν
προσμετράται στην προβλεπόμενη ανώτατη διάρκεια
φοίτησης.
5.4. Δεν προβλέπεται δυνατότητα μερικής φοίτησης.
Άρθρο 6
ΠΡΟΓΡΑΜΜΑ ΣΠΟΥΔΩΝ
6.1. Το Π.Μ.Σ. ξεκινά το χειμερινό εξάμηνο κάθε δεύτερου ακαδημαϊκού έτους.
6.2. Για την απόκτηση του Διπλώματος Μεταπτυχιακών
Σπουδών απαιτούνται συνολικά 120 πιστωτικές μονάδες
(ECTS). Όλα τα μαθήματα διδάσκονται εβδομαδιαίως
κάθε Παρασκευή και Σάββατο και περιλαμβάνουν δώδεκα (12) διαλέξεις.
6.3. Η γλώσσα διδασκαλίας και συγγραφής της μεταπτυχιακής εργασίας είναι η Ελληνική. Δίνεται, ωστόσο
η δυνατότητα συγγραφής της διπλωματικής εργασίας
στην αγγλική γλώσσα μετά από τη σύμφωνη γνώμη της
συνέλευσης του Τμήματος.
6.4. Κατά τη διάρκεια των σπουδών, οι μεταπτυχιακοί
φοιτητές/τριες υποχρεούνται σε παρακολούθηση και
επιτυχή εξέταση μεταπτυχιακών μαθημάτων.
6.5. Η διδασκαλία των μαθημάτων γίνεται διά ζώσης ή
εξ αποστάσεως, σύμφωνα με την κείμενη νομοθεσία και
όσα ορίζονται στο άρθρο 7 του παρόντος κανονισμού.
6.6. Στο Α και στο Β’ εξάμηνο οι φοιτητές/ήτριες παρακολουθούν τέσσερα (4) μαθήματα με 7,5 ECTS, τα οποία
είναι κοινά για όλες τις κατευθύνσεις. Στο Γ’ εξάμηνο οι
φοιτητές/ήτριες έχουν δύο επιλογές: α) να παρακολουθήσουν τα τέσσερα μαθήματα που προσφέρονται στο
πλαίσιο της κατεύθυνσης, ή β) να παρακολουθήσουν
τρία μαθήματα από τα τέσσερα που προσφέρονται στο
πλαίσιο της κατεύθυνσης και να ξεκινήσουν την εκπόνηση της διπλωματικής εργασίας (Διπλωματική 1), η οποία
είναι προαιρετική. Στο Δ’ εξάμηνο οι φοιτητές/ήτριες καλούνται να πραγματοποιήσουν Πρακτική Άσκηση (Π.Α.)
και όσα άτομα έχουν επιλέξει να κάνουν Διπλωματική
Εργασία συνεχίζουν και ολοκληρώνουν τη Διπλωματική τους Εργασία (Διπλωματική 2). Η Π.Α. αντιστοιχεί σε
30 ECTS για όσα άτομα εκπονήσουν μόνο την πρακτική
άσκηση και σε 20 ECTS για όσα άτομα εκπονήσουν την
πρακτική άσκηση και τη διπλωματική εργασία (Διπλωματική 2).
Το ενδεικτικό πρόγραμμα μαθημάτων ανά εξάμηνο
διαμορφώνεται ως εξής:
Α΄ Εξάμηνο
α/α
Κωδικός
Μαθήματος
Μάθημα
Πιστωτικές μονάδες
(ECTS)
ΑΥ5
Βασικά χαρακτηριστικά και μαθησιακές ανάγκες διαφορετικών
πληθυσμών με αναπηρίες ή/και ειδικές εκπαιδευτικές ανάγκες (Υ)
7,5
ΑΥ415
Εκπαίδευση και αναπηρία (Υ)
7,5
ΑΥ3
Νευρο-επιστήμη και ειδική αγωγή (Υ)
7,5
ΑΥ1
Μεθοδολογία έρευνας (Υ)
7,5
Σύνολο
Β΄ Εξάμηνο
α/α
Κωδικός
Μαθήματος
Μάθημα
Πιστωτικές μονάδες
(ECTS)
ΒΥ5
Μαθησιακές δυσκολίες: Θεωρητικές προσεγγίσεις (Υ)
7,5
ΒΥ6
Διαφοροποιημένη διδασκαλία: Εφαρμογές σε άτομα με ειδικές
εκπαιδευτικές ανάγκες (Υ)
7,5
ΒΥ7
Εφαρμογές των τεχνολογιών πληροφορίας κα επικοινωνιών (ΤΠΕ)
στην ειδική αγωγή και εκπαίδευση (Υ)
7,5
ΒΑΥ6
Στατιστική (Υ)
7,5
Σύνολο
ΕΦΗΜΕΡΙΔΑ TΗΣ ΚΥΒΕΡΝΗΣΕΩΣ
Τεύχος B’ 1850/15.04.2025
Γ΄ Εξάμηνο
α/α
Κωδικός
Μαθήματος
Μάθημα
Πιστωτικές μονάδες
(ECTS)
Διαφορετικά μαθήματα για κάθε Κατεύθυνση
Α΄ Κατεύθυνση: Ειδική Αγωγή και Ενταξιακή Πράξη
ΒΑΥ5
Αξιολόγηση στην ειδική αγωγή (Ε)
7,5
ΓΥΑ10
Στρατηγικές ανάπτυξης κοινωνικών δεξιοτήτων σε άτομα με
αναπηρίες ή/και ειδικές εκπαιδευτικές ανάγκες (Ε)
7,5
ΓΑΥ111
Αποτελεσματικές εκπαιδευτικές πρακτικές στην ενταξιακή
εκπαίδευση (Ε)
7,5
ΒΑΥ7
Στρατηγικές διαχείρισης συμπεριφορικών δυσκολιών των μαθητών/
ριών (Ε)
7,5
Διπλωματική 1 (Ε)
7,5
Β΄ Κατεύθυνση:  Μαθησιακές Δυσκολίες
ΒΒΥ6
Αξιολόγηση και διάγνωση μαθησιακών δυσκολιών (E)
7,5
ΒΒΥ9
Μέθοδοι και στρατηγικές διδασκαλίας για μαθητές με Μαθησιακές
Δυσκολίες (Ε)
7,5
ΒΒΥ10
Προσαρμογές στη διδασκαλία και το διδακτικό υλικό στο μάθημα
της γλώσσας για μαθητές με μαθησιακές δυσκολίες (Ε)
7,5
ΒΒΥ11
Προσαρμογές στη διδασκαλία και το διδακτικό υλικό στα μαθήματα
των μαθηματικών και των φυσικών επιστημών για μαθητές με
μαθησιακές δυσκολίες (Ε)
7,5
Διπλωματική 1 (Ε)
7,5
Γ΄ Κατεύθυνση: Γλωσσική Ανάπτυξη, Παθολογία της Γλώσσας και Εκπαιδευτική Παρέμβαση
(η κατεύθυνση δεν είναι ενεργή)
Δομικοί μηχανισμοί της γλώσσας  και γνωστικές διεργασίες της
γλωσσικής ανάπτυξης (Ε)
7,5
Νευροβιολογικές βάσεις γλωσσικών λειτουργιών & παθολογία της
γλώσσας (E)
7,5
Σύγχρονες διδακτικές προσεγγίσεις της γλώσσας (Ε)
7,5
Εκπαιδευτικές παρεμβάσεις για την ανάπτυξη του λόγου σε παιδιά
με αναπηρία / ειδικές εκπαιδευτικές ανάγκες (Ε)
7,5
Διπλωματική 1 (Ε)
7,5
ΣΥΝΟΛΟ
Δ΄ Εξάμηνο
α/α
Κωδικός
Μαθήματος
Μάθημα
Πιστωτικές μονάδες
(ECTS)
ΠΑ1
Πρακτική άσκηση
20 ή 30
ΠΤΥΧ
Διπλωματική 2
ΣΥΝΟΛΟ
Η κατανομή των μαθημάτων ανά εξάμηνο γίνεται με απόφαση της Συνέλευσης, σύμφωνα με τις ανάγκες του
προγράμματος και τη διαθεσιμότητα του διδακτικού προσωπικού και μπορεί να αποκλίνει από τον ανωτέρω ενδεικτικό πίνακα.
6.7. Για κάθε μεταπτυχιακό/η φοιτητή/τρια, ορίζεται από τη Συνέλευση ύστερα από εισήγηση της Συντονιστικής
Επιτροπής ένας μέλος του διδακτικού προσωπικού του Π.Μ.Σ. ως σύμβουλος και ένας ως επιβλέπων/ουσα, για όσα
άτομα εκπονούν διπλωματική εργασία. Ο/Η σύμβουλος έχει την ευθύνη της παρακολούθησης και του ελέγχου της
γενικής πορείας των σπουδών του μεταπτυχιακού φοιτητή ή της φοιτήτριας. Ο/Η σύμβουλος συναντά ατομικά τον/
τη φοιτητή/τρια τουλάχιστον μία φορά ανά ακαδημαϊκό εξάμηνο (διά ζώσης ή μέσω τηλεδιάσκεψης), συμβουλεύει
και υποστηρίζει σε θέματα φοίτησης, μαθημάτων, επιλογών και προοπτικών.
ΕΦΗΜΕΡΙΔΑ TΗΣ ΚΥΒΕΡΝΗΣΕΩΣ
Τεύχος B’ 1850/15.04.2025
ΠΕΡΙΓΡΑΦΗ ΜΑΘΗΜΑΤΩΝ/ΠΡΑΚΤΙΚΗΣ ΑΣΚΗΣΗΣ/ΔΙΠΛΩΜΑΤΙΚΗΣ ΕΡΓΑΣΙΑΣ
1. Βασικά Χαρακτηριστικά και Μαθησιακές Ανάγκες
Διαφορετικών Πληθυσμών με Αναπηρίες ή/και Ειδικές
Εκπαιδευτικές Ανάγκες (Υ)
Στόχος του μαθήματος είναι οι μεταπτυχιακοί φοιτητές/ήτριες να αποκτήσουν γενικές γνώσεις αναφορικά
με: α) Τα γενικά χαρακτηριστικά που διακρίνουμε σε
άτομα με διαφορετικές αναπηρίες ή/και ειδικές εκπαιδευτικές ανάγκες, β) τις μαθησιακές ανάγκες ατόμων
με διαφορετικές αναπηρίες, γ) τις βασικές αρχές και
πρακτικές που κρίνονται σημαντικές για τη διαχείριση
των εκπαιδευτικών αναγκών ατόμων με διαφορετικές
αναπηρίες.
2. Εκπαίδευση και Αναπηρία (Υ)
Στόχος του μαθήματος είναι η εξοικείωση μεταπτυχιακών φοιτητών/τριών με την αναπηρία, να κατανοή-
σουν τις διαφορετικές προσεγγίσεις της αναπηρίας και
τις παραμέτρους της εξέλιξης των συστημάτων και των
πρακτικών εκπαίδευσης στο χώρο της αναπηρίας. Επιπρόσθετος στόχος είναι να γνωρίσουν οι φοιτητές/ήτριες
τις δομές μέσα στις οποίες υποστηρίζεται και εκπαιδεύεται ένα παιδί με αναπηρία ή/και ειδικές εκπαιδευτικές
ανάγκες ξεκινώντας από τις δομές έγκαιρης παρέμβασης
καθώς επίσης και τις δομές πρωτοβάθμιας, δευτεροβάθμιας και τριτοβάθμιας εκπαίδευσης.
3. Νευρο-επιστήμη και Ειδική Αγωγή (Υ)
Στόχος του μαθήματος είναι η εξοικείωση μεταπτυχιακών φοιτητών/τριών με βασικές έννοιες της νευροε-
πιστήμης και πως οι σύγχρονες μέθοδοί της έχουν οδηγήσει σε ευρήματα που μπορούν να αξιοποιηθούν στο
χώρο της εκπαίδευσης και της ειδικής αγωγής.
4. Μεθοδολογία Έρευνας (Υ)
Στόχος του μαθήματος η παρουσίαση των κυριότερων
ερευνητικών παραδειγμάτων των κοινωνικών επιστημών, να αναγνωρίζουν τις φιλοσοφικές και επιστημολο-
γικές τους αρχές, καθώς και να εξηγούν σχετικές έννοιες
και όρους που αφορούν στην επιστημονική έρευνα. Επιπλέον, οι φοιτητές θα εξοικειωθούν με μία σειρά από
μεθόδους έρευνας και τους τρόπους που αυτές εφαρμόζονται στις επιστήμες της αγωγής και ειδικότερα στον
τομέα της ειδικής αγωγής.
5. Μαθησιακές Δυσκολίες: Θεωρητικές Προσεγγίσεις
(Υ)
Στόχος του μαθήματος είναι οι μεταπτυχιακοί φοιτητές/τήτριες μέσα από την παρουσίαση των διαφορο-
ποιημένων θεωρητικών θέσεων και ερευνητικών δεδομένων να γνωρίσουν τη φύση, τη συμπτωματολογία
και τα αίτια των Μαθησιακών Δυσκολιών, τόσο από τη
βιολογική όσο και την ψυχοπαιδαγωγική οπτική του
φαινομένου. Επιπλέον, θα παρουσιαστούν σύντομα
σύγχρονα προγράμματα για την αντιμετώπιση των ΜΔ,
ώστε να μυηθούν στο σχεδιασμό βασικών στρατηγικών
αντιμετώπισής των ΜΔ στη σχολική τάξη.
6. Διαφοροποιημένη Διδασκαλία: Εφαρμογές σε Άτομα
με Ειδικές Εκπαιδευτικές Ανάγκες (Υ)
Στόχος του μαθήματος είναι η κατανόηση των γενικών αρχών του διαφοροποιημένου αναλυτικού προ-
γράμματος, και αναλύονται άξονες που αφορούν στο
μαθητή, στο αναλυτικό πρόγραμμα και στο μαθησιακό
περιβάλλον. Επίσης γίνεται αναφορά με παραδείγματα
στα ζητήματα της αξιολόγησης στη διαφοροποιημένη
διδασκαλία και αναλύονται στρατηγικές διδασκαλίας
μέσω βίντεο και μελετών περίπτωσης. Η έννοια της διαφοροποίησης συνδέεται με σημαντικές περιοχές της
συνεκπαίδευσης, για παράδειγμα RtI - όπως επίσης και
με βασικές έννοιες του Καθολικού Σχεδιασμού (Universal
Design). Τέλος, στα πλαίσια του μαθήματος παρουσιάζονται προσαρμογές διδασκαλίας για την εκπαίδευση
των παιδιών με αναπηρίες ή/και ειδικές εκπαιδευτικές
ανάγκες, όπως αυτές διαμορφώνονται και προσδιορίζονται από τα ιδιαίτερα χαρακτηριστικά κάθε κατηγορίας,
έτσι ώστε να αναδειχθούν οι συγκλίσεις και αποκλίσεις
των εκπαιδευτικών παρεμβάσεων μέσα σε τυπικά και
μη-τυπικά περιβάλλοντα μάθησης.
7. Εφαρμογές των Τεχνολογιών Πληροφορίας και Επικοινωνιών (ΤΠΕ) στην Ειδική Αγωγή και Εκπαίδευση (Υ)
Στόχος του μαθήματος είναι να εκπαιδεύσει τους/
τις φοιτητές/τριες στις σύγχρονες εφαρμογές των ΤΠΕ
στην Εκπαίδευση και την Ειδική Αγωγή. Περιλαμβάνει
μια επισκόπηση στις λύσεις που προσφέρουν οι ΤΠΕ για
την πρόσβαση ατόμων με αναπηρίες σε υπολογιστικά
συστήματα και ψηφιακό περιεχόμενο, καθώς και στις
σύγχρονες και αναδυόμενες εφαρμογές των ψηφιακών
μέσων και του διαδικτύου για την εκπαίδευση διαφορετικών κατηγοριών μαθητών με αναπηρίες ή/και ειδικές
εκπαιδευτικές ανάγκες.
8. Στατιστική (Υ)
Στόχος του μαθήματος είναι η εισαγωγή των φοιτητών/τριών στις βασικές αρχές της Στατιστικής. Η έμφαση
βρίσκεται από την αρχή μέχρι το τέλος στην κατανόηση
και χρήση της στατιστικής για την ανάλυση αριθμητικών
δεδομένων και όχι στους υπολογισμούς ή τις πολύπλοκες
μαθηματικές εξηγήσεις των τύπων. Πιο συγκεκριμένα,
το μάθημα αποσκοπεί στο να κατανοήσουν οι φοιτητές
τις αρχές που διέπουν την περιγραφική και επαγωγική
στατιστική ανάλυση και να καταστούν ικανοί μέσα από
εργαστηριακές δραστηριότητες να επιτελούν στατιστικές αναλύσεις με τη χρήση υπολογιστών (μέσω του
προγράμματος SPSS). Το μάθημα καλύπτει τις παρακάτω
στατιστικές αναλύσεις: Το κριτήριο t-test για ανεξάρτητα
και για εξαρτημένα δείγματα, την ανάλυση διακύμανσης κατά έναν παράγοντα, κατά δύο παράγοντες, και
με επαναλαμβανόμενες μετρήσεις, την ανάλυση γραμμικής συσχέτισης, την απλή και πολλαπλή γραμμική
παλινδρόμηση, και την παραγοντική ανάλυση. Επιπλέον, το μάθημα περιλαμβάνει και τη διδασκαλία των μη
παραμετρικών ελέγχων Mann-Whitney U test, Wilcoxon
T test και Δοκιμασία χ2).
9. Αξιολόγηση στην Ειδική Αγωγή (Ε_ Α΄ Κατεύθυνση)
Στόχος του μαθήματος είναι να αποκτήσουν οι μεταπτυχιακοί φοιτητές/ήτριες γνώσεις αναφορικά με α) το
ρόλο και τα οφέλη της αξιολόγησης στην ειδική αγωγή,
β) τις μεθόδους αξιολόγησης, γ) τα εργαλεία αξιολόγησης. Επιπρόσθετος στόχος είναι η ενίσχυση δεξιοτήτων
αναφορικά με την ανάπτυξη και την εφαρμογή άτυπων
εργαλείων εκπαιδευτικής αξιολόγησης σε άτομα με διαφορετικές αναπηρίας. Τέλος, αναλύεται ο ρόλος των
ΕΦΗΜΕΡΙΔΑ TΗΣ ΚΥΒΕΡΝΗΣΕΩΣ
Τεύχος B’ 1850/15.04.2025
προσαρμογών στην αξιολόγηση ατόμων με αναπηρίες
ή/και ειδικές εκπαιδευτικές ανάγκες.
10. Στρατηγικές Ανάπτυξης Κοινωνικών Δεξιοτήτων σε
άτομα με αναπηρίες ή/και ειδικές εκπαιδευτικές ανάγκες
(Ε_ Α΄ Κατεύθυνση)
Στόχος του μαθήματος είναι η παρουσίαση, προσέγγιση, και κριτική συζήτηση θεωριών, πρακτικών/στρα-
τηγικών, όπως και σύγχρονων ερευνητικών δεδομένων
στο πεδίο της ανάπτυξης των κοινωνικών δεξιοτήτων
σε άτομα με αναπηρία ή/και ειδικές εκπαιδευτικές ανάγκες. Ειδικότερα, βασικοί στόχοι του μαθήματος είναι: η
επισκόπηση και κατανόηση του εννοιολογικού περιεχομένου και των επιμέρους διαστάσεων των κοινωνικών
δεξιοτήτων και της κοινωνικής ανάπτυξης γενικότερα,
η κατανόηση των χαρακτηριστικών στον τομέα των
κοινωνικών δεξιοτήτων και της κοινωνικής λειτουργικότητας για ορισμένους πληθυσμούς ατόμων με ανα-
πηρία, η προσέγγιση, ανάλυση και σύγκριση σύγχρονων
μοντέλων, στρατηγικών και μεθόδων που στοχεύουν
στην ανάπτυξη κοινωνικών δεξιοτήτων σε άτομα με
αναπηρία, καθώς και η κατανόηση του ρόλου και της
σημασίας των κοινωνικών δεξιοτήτων στην πορεία
της εκπαιδευτικής και κοινωνικής ένταξης μαθητών με
αναπηρία.
11. Αποτελεσματικές Εκπαιδευτικές Πρακτικές στην
Ενταξιακή Εκπαίδευση (Ε_ Α΄ Κατεύθυνση)
Στόχος του μαθήματος είναι η παρουσίαση και ανάλυση ερευνητικά τεκμηριωμένων εκπαιδευτικών πρακτι-
κών και στρατηγικών που συμβάλουν στη δημιουργία
αποτελεσματικών ενταξιακών περιβαλλόντων μάθησης
και ανάπτυξης. Δίνεται έμφαση σε πρακτικές και στρατηγικές που προωθούν την εμπλοκή των μαθητών με και
χωρίς ειδικές εκπαιδευτικές ανάγκες στις κοινωνικές και
ακαδημαϊκές/μαθησιακές δραστηριότητες της τάξης.
Επιπλέον, παρουσιάζονται πορίσματα από μετα-αναλύσεις που αφορούν στη μάθηση και σχετίζονται με το
παιδί/μαθητή, την οικογένεια, το σχολείο, το αναλυτικό
πρόγραμμα, τον/την εκπαιδευτικό και τις διδακτικές
προσεγγίσεις.
12. Στρατηγικές Διαχείρισης Συμπεριφορικών Δυσκολιών (Ε_ Α΄ Κατεύθυνση) των Μαθητών/ριών
Στόχοι του μαθήματος είναι να αποκτήσουν οι φοιτητές/τριες μια σύγχρονη, πολύπλευρη επιστημονική θε-
ωρητική και εμπειρική κατάρτιση αναφορικά με: α) Τη
φύση των προβλημάτων διοίκησης της σχολικής τάξης
και διαχείρισης της συμπεριφοράς των μαθητών β) τα
είδη και τη συχνότητα εκδήλωσης των συμπεριφορικών
δυσκολιών των μαθητών Α΄/θμιας και Β’/θμιας εkπαίδευσης, γ) τις στρατηγικές που μπορεί να εφαρμόσει
το προσωπικό του σχολείου (εκπαιδευτικοί, ψυχολόγοι,
ειδικοί παιδαγωγοί, κ.α.) την αξιολόγηση των συμπεριφορικών δυσκολιών των μαθητών, δ) την εφαρμογή
πολυ-επιπέδων συστημάτων πρόληψης σε επίπεδο
σχολείου (MTSS), ε) την αποτελεσματική διαχείριση
των συμπεριφορικών δυσκολιών των μαθητών/ριών
εντός του σχολικού πλαισίου, και δ) το σχεδιασμό και
την εφαρμογή εξατομικευμένων προγραμμάτων παρέμβασης για μαθητές με συμπεριφορικές δυσκολίες.
13. Αξιολόγηση και Διάγνωση Μαθησιακών Δυσκολιών
(Ε_ Β’ Κατεύθυνση)
Στόχος του μαθήματος είναι η παρουσίαση των βασικών προσεγγίσεων στην αξιολόγηση και η εμβάθυνση
σε ειδικά θέματα ανίχνευσης, αξιολόγησης και διάγνωσης των μαθησιακών δυσκολιών. Θα γίνει αναφορά σε
θέματα τυπικής και άτυπης αξιολόγησης, και θα παρουσιαστούν ανιχνευτικά και ψυχομετρικά εργαλεία για την
αξιολόγηση των μαθησιακών δυσκολιών που έχουν
σταθμιστεί στην Ελληνική Γλώσσα.
14. Μέθοδοι και Στρατηγικές Διδασκαλίας για Μαθητές
με Μαθησιακές Δυσκολίες (Ε_ Β’ Κατεύθυνση)
Στόχος του μαθήματος είναι η συστηματική παρουσίαση των επικρατέστερων και πιο αποτελεσματικών
μεθόδων και στρατηγικών για την εκπαίδευση παιδιών
με ειδικές εκπαιδευτικές ανάγκες, σύμφωνα με τα σημαντικότερα επιστημονικά, ερευνητικά ευρήματα της
διεθνούς βιβλιογραφίας.
15. Προσαρμογές στη Διδασκαλία και το Διδακτικό
Υλικό στο Μάθημα της Γλώσσας για Μαθητές με Μαθησιακές δυσκολίες. (Ε_ Β’ Κατεύθυνση)
Στόχος του μαθήματος είναι η απόκτηση γνώσεων
πάνω στην ανάπτυξη της γλώσσας σε παιδιά τυπικής
ανάπτυξης και σε παιδιά με μαθησιακές δυσκολίες καθώς και η απόκτηση δεξιοτήτων κατάρτισης σχεδίων
διδασκαλίας και διδακτικού υλικού για το μάθημα της
γλώσσας προσαρμοσμένα για μαθητές με μαθησιακές
δυσκολίες. Επιμέρους στόχοι του μαθήματος αποτελούν:
α) Η εξοικείωση των φοιτητών με βασικά θεωρητικά ζητήματα ορολογίας που αφορούν τους μηχανισμούς της
γλώσσας και τις γλωσσικές δεξιότητες β) η απόκτηση
απαραίτητων γνώσεων πάνω στην γλωσσική κατάκτηση και επεξεργασία σε παιδιά με τυπική ανάπτυξη και
σε παιδιά με μαθησιακές δυσκολίες στην πρώτη και
δεύτερη/ξένη γλώσσα γ) η εξοικείωση με το υπάρχον
διαθεματικό ενιαίο πλαίσιο προγράμματος σπουδών για
τη γλώσσα, καθώς και του αναλυτικού προγράμματος
ειδικής αγωγής, για την προσχολική εκπαίδευση, το δημοτικό και το γυμνάσιο δ) η απόκτηση δεξιοτήτων κα-
τάρτισης αναλυτικών προγραμμάτων προσαρμοσμένα
για μαθητές με μαθησιακές δυσκολίες για το μάθημα της
γλώσσας στο δημοτικό και το γυμνάσιο.
16. Προσαρμογές στη Διδασκαλία και το Διδακτικό
Υλικό στα Μαθήματα των Μαθηματικών και των Φυσικών Επιστημών για Μαθητές με Μαθησιακές Δυσκολίες
(Ε_Β’ Κατεύθυνση)
Στόχος του μαθήματος είναι η εμβάθυνση σε βασικές
έννοιες και τεχνικές των Μαθηματικών και των Φυσικών Επιστημών, οι οποίες είναι αναγκαίες για την Πρω-
τοβάθμια Εκπαίδευση, καθώς και η μελέτη της διεθνούς
βιβλιογραφίας σ’ αυτές τις περιοχές όσον αφορά στη
διδασκαλία τους σε μαθητές με μαθησιακές δυσκολίες.
Αναμένεται οι φοιτητές/ήτριες να είναι σε θέση να σχεδιάσουν διδασκαλίες, προσαρμόζοντας την ύλη, τόσο
των Μαθηματικών όσο και των Φυσικών Επιστημών σε
μαθητές με μαθησιακές δυσκολίες.
17. Δομικοί Μηχανισμοί της Γλώσσας και Γνωστικές Διεργασίες της Γλωσσικής Ανάπτυξης (Ε_ Γ’ Κατεύθυνσης)
Στόχος του μαθήματος είναι η απόκτηση γνώσεων
ΕΦΗΜΕΡΙΔΑ TΗΣ ΚΥΒΕΡΝΗΣΕΩΣ
Τεύχος B’ 1850/15.04.2025
αναφορικά με τους δομικούς μηχανισμούς της γλώσσας
και τις γνωστικές διεργασίες της γλωσσικής ανάπτυξης.
Επιμέρους στόχοι του μαθήματος είναι οι φοιτητές/ήτριες να εμβαθύνουν: α) Στην κατάκτηση του φωνολογικού
μηχανισμού και στη σημασία της ανάπτυξης της φωνητικής αντίληψης, της φωνητικής παραγωγής, της φωνο-
λογικής αντίληψης και της φωνολογικής παραγωγής, β)
στην κατάκτηση του μηχανισμού της γραμματικής με
ιδιαίτερη αναφορά στη σύνταξη και τη μορφολογία, γ)
στην κατάκτηση του σημασιολογικού μηχανισμού με ιδιαίτερη αναφορά στα στάδια σημασιολογικής ανάπτυξης
και στα παρατηρούμενα σημασιολογικά λάθη.
18. Νευροβιολογικές Βάσεις Γλωσσικών Λειτουργιών
και Παθολογία της γλώσσας
Στόχος του μαθήματος είναι να προσφέρει στους μεταπτυχιακούς/ες φοιτητές/τριες ουσιαστικές πληροφορίες
για τη νευροβιολογική βάση των γλωσσικών λειτουργιών
και το χρονοδιάγραμμα ανάπτυξης αυτών των λειτουργιών σε σχέση με την αντίστοιχη ωρίμανση του εγκε-
φάλου, ώστε να μπορέσουν να κατανοήσουν τόσο την
τυπική όσο και την άτυπη γλωσσική ανάπτυξη. Οι γνώσεις αυτές θα τους βοηθήσουν να εμβαθύνουν στα αίτια
των παθολογιών του λόγου κι ευρύτερων αναπτυξιακών
διαταραχών και να γνωρίσουν συγκεκριμένες θεωρίες
για την ερμηνεία των συμπτωμάτων τους.
19. Σύγχρονες Διδακτικές Προσεγγίσεις της Γλώσσας
(Ε_Γ’ Κατεύθυνσης)
Στόχος του μαθήματος είναι η αναφορά σε σύγχρονες
διδακτικές προσεγγίσεις της Γλώσσας και η μεθοδολογική προσέγγιση της διδασκαλίας του γλωσσικού
μαθήματος. Συγκεκριμένα οι φοιτητές/ήτριες θα εμβαθύνουν α) Στο ρόλο του μαθητή ως βασικού παρά-
γοντα στη διδασκαλία του γλωσσικού μαθήματος, β)
στο σύγχρονο ρόλο του εκπαιδευτικού, και γ) στην ανάπτυξη γλωσσικών δεξιοτήτων τόσο του προφορικού
λόγου (ακρόαση, ομιλία) όσο και του γραπτού λόγου
(ανάγνωση και γραφή) μέσα από σύγχρονες διδακτικές
προσεγγίσεις.
20. Εκπαιδευτικές Παρεμβάσεις για την Ανάπτυξη του
Λόγου σε Παιδιά με Αναπηρία/Ειδικές Εκπαιδευτικές
Ανάγκες (Ε_ Γ’ Κατεύθυνση)
Στόχος του μαθήματος είναι η απόκτηση γνώσεων σχετικά με εκπαιδευτικές παρεμβάσεις για την ανάπτυξη
του λόγου σε Παιδιά με Αναπηρία ή/και Ειδικές Εκπαιδευτικές Ανάγκες. Συγκεκριμένα, οι φοιτητές/ήτριες θα
εμβαθύνουν α) Στα στάδια της φυσιολογικής γλωσσικής
ανάπτυξης στη νηπιακή και παιδική ηλικία σε αντιπαραβολή με την ανάπτυξη λόγου σε παιδιά με αναπηρία ή/
και ειδικές εκπαιδευτικές ανάγκες, β) σε εκπαιδευτικές
παρεμβάσεις για την ανάπτυξη προφορικού και γραπτού
λόγου υπό το πρίσμα σύγχρονων ερευνητικών δεδομένων και πρακτικών.
21. Διπλωματική Εργασία 1 και 2 (Ε)
Οι φοιτητές/ήτριες εκπονούν στο Γ’ και στο Δ’ εξάμηνο τη μεταπτυχιακή διπλωματική εργασία (ΜΔΕ), η
οποία είναι προαιρετική, σύμφωνα με τον κανονισμό
της διπλωματικής εργασίας που είναι αναρτημένος
στην ιστοσελίδα του Π.Μ.Σ. Στο Γ’ εξάμηνο (Διπλωματική 1), ο/η φοιτητής/ήτρια σε συνεργασία με τον/την
επιβλέποντα/ουσα υλοποιεί τη βιβλιογραφική ανασκόπηση και τη συγγραφή του θεωρητικού μέρους της Δι-
πλωματικής Εργασίας και επίσης κάνει τον σχεδιασμό και
τον προγραμματισμό της έρευνας. Στο Δ’ εξάμηνο (Διπλωματική 2) ο/η φοιτητής/ήτρια υλοποιεί την έρευνα,
αναλύει τα δεδομένα της έρευνάς του και ολοκληρώνει
τη συγγραφή της διπλωματικής εργασίας. Η αναλυτική
περιγραφή της διαδικασίας εκπόνησης της διπλωματικής εργασίας περιγράφεται στο άρθρο 9 του παρόντος
κανονισμού.
22. Πρακτική άσκηση (Υ)
Σκοπός της Π.Α. είναι η σύνδεση των θεωρητικών γνώσεων που έλαβαν οι φοιτητές/ήτριες στη διάρκεια των
μεταπτυχιακών τους σπουδών από όλα τα μαθήματα,
με την εφαρμοσμένη εκπαιδευτική πρακτική και την
καθημερινότητα των δομών Ειδικής Αγωγής και Εκπαίδευσης. H Πρακτική Άσκηση περιλαμβάνει: α) Συμμετοχή
σε υποχρεωτικές συναντήσεις, β) 300 ώρες παρουσίας
σε σχολικές δομές ειδικής αγωγής όπου γίνεται παρατήρηση, αξιολόγηση και διδασκαλία, γ) εκπόνηση και
παρουσίαση της τελικής εργασίας, η οποία περιλαμβάνει
όλο το υλικό που παράχθηκε και χρησιμοποιήθηκε στην
Π.Α. Η Π.Α. δύναται να έχει τις ακόλουθες δύο μορφές:
α) η Π.Α. που αντιστοιχεί σε 30 πιστωτικές μονάδες ECTS
για φοιτητές/ήτριες που κατά το Δ’ εξάμηνο των σπουδών τους πραγματοποιούν μόνο την Π.Α., β) η Π.Α. που
αντιστοιχεί σε 20 πιστωτικές μονάδες ECTS για φοιτητές/ήτριες που κατά το Δ’ εξάμηνο των σπουδών τους
πραγματοποιούν Π.Α. και παράλληλα εκπονούν Διπλωματική Εργασία η οποία έχει προαιρετικό χαρακτήρα.
Η αναλυτική περιγραφή της διαδικασίας υλοποίησης
της πρακτικής άσκησης περιγράφεται στο άρθρο 10 του
παρόντος κανονισμού.
Άρθρο 7
ΕΞ ΑΠΟΣΤΑΣΕΩΣ ΕΚΠΑΙΔΕΥΣΗ
7.1. Σύγχρονη εξ αποστάσεως εκπαίδευση.
Η οργάνωση της εκπαιδευτικής διαδικασίας του Π.Μ.Σ.
δύναται να πραγματοποιείται και με τη χρήση μεθόδων
σύγχρονης εξ αποστάσεως εκπαίδευσης. Η οργάνωση
μαθημάτων και λοιπών εκπαιδευτικών δραστηριοτήτων με τη χρήση μεθόδων εξ αποστάσεως εκπαίδευσης
αφορά σε μαθήματα και εκπαιδευτικές δραστηριότητες
που από τη φύση τους δύνανται να υποστηριχτούν με
τη χρήση μεθόδων εξ αποστάσεως εκπαίδευσης και
δεν εμπεριέχουν πρακτική, εργαστηριακή ή κλινική
εξάσκηση των φοιτητών/τριών, που για τη διεξαγωγή
τους απαιτείται η συμμετοχή των φοιτητών/τριών με
φυσική παρουσία.
Η υποστήριξη του Εκπαιδευτικού προσωπικού και των
φοιτητών σε θέματα σχετικά με το σύστημα τηλεκπαίδευσης γίνεται σε πρώτο επίπεδο (Τμήματος) από τον
Υπεύθυνο Τμήματος και σε δεύτερο επίπεδο (Ιδρύματος)
από την Μονάδα Ψηφιακής Διακυβέρνησης του Πανεπιστημίου Θεσσαλίας.
7.2. Ασύγχρονη εξ αποστάσεως εκπαίδευση.
Η εκπαιδευτική διαδικασία δύναται να πραγματοποιείται με τη χρήση μεθόδων ασύγχρονης εξ αποστάσεως
εκπαίδευσης, οι οποίες δεν υπερβαίνουν το είκοσι πέντε
ΕΦΗΜΕΡΙΔΑ TΗΣ ΚΥΒΕΡΝΗΣΕΩΣ
Τεύχος B’ 1850/15.04.2025
τοις εκατό (25%) των πιστωτικών μονάδων του Π.Μ.Σ.
Το Π.Θ. διαθέτει ηλεκτρονική πλατφόρμα στην οποία
δύναται να αναρτάται εκπαιδευτικό υλικό ανά μάθημα
(σημειώσεις, παρουσιάσεις, ασκήσεις).
Η ηλεκτρονική πλατφόρμα είναι προσβάσιμη και σε
άτομα με αναπηρία.
Άρθρο 8
ΕΞΕΤΑΣΕΙΣ ΚΑΙ ΑΞΙΟΛΟΓΗΣΗ
ΜΕΤΑΠΤΥΧΙΑΚΩΝ ΦΟΙΤΗΤΩΝ.
8.1. Ο κάθε κύκλος (διάρκεια) του Π.Μ.Σ. που οδηγεί
σε Δίπλωμα Μεταπτυχιακών Σπουδών (Δ.Μ.Σ.) είναι τέσσερα (4) εξάμηνα. Το κάθε εξάμηνο περιλαμβάνει δώδε-
κα (12) εβδομάδες διδασκαλίας και δύο εβδομάδες για
τη γραπτή εξέταση ή για την υποβολή και εξέταση των
επιστημονικών εργασιών. Η Μεταπτυχιακή Διπλωματική Εργασία υποβάλλεται σε ημερομηνία και τόπο που
ορίζεται από τη Συνέλευση του Τμήματος.
8.2. Σε περίπτωση κωλύματος διεξαγωγής μαθήματος
προβλέπεται η αναπλήρωσή του. Η ημερομηνία και οι
ώρες αναπλήρωσης αναρτώνται στην ιστοσελίδα του
Π.Μ.Σ.
8.3. Η παρακολούθηση των μαθημάτων είναι υποχρεωτική. Το ανώτερο όριο των επιτρεπόμενων απουσιών
για κάθε μάθημα ορίζεται στο 30%.
8.4.Η δήλωση των μαθημάτων παρακολούθησης
είναι υποχρεωτική για κάθε εξάμηνο. Παραβίαση της
προθεσμίας εγγραφής ισοδυναμεί με απώλεια της δυνατότητας παρακολούθησης του τρέχοντος εξαμήνου.
Σε αυτή την περίπτωση, για τη συνέχιση της φοίτησης
απαιτείται απόφαση της Συνέλευσης Τμήματος, ύστερα
από πρόταση της Σ.Ε.
8.5. Η αξιολόγηση των μεταπτυχιακών φοιτητών/τριών
πραγματοποιείται στο τέλος κάθε εξαμήνου με γραπτές
εξετάσεις ή με εκπόνηση εργασιών ή με συνδυασμό των
παραπάνω. Ο τρόπος αξιολόγησης και η βαθμολόγηση
σε κάθε μάθημα είναι αποκλειστική αρμοδιότητα του διδάσκοντος, γίνεται σε πλήρη ανεξαρτησία από τα άλλα
μαθήματα και αποτελεί παράγωγο της αντικειμενικής
εκτίμησης της απόδοσης του φοιτητή ή φοιτήτριας στο
συγκεκριμένο μάθημα (εργασίες, εξετάσεις κ.λπ.). Τα κριτήρια αξιολόγησης είναι σαφώς προσδιορισμένα και ανα-
γράφονται στο ενημερωτικό έντυπο του κάθε μαθήματος.
Η βαθμολογική κλίμακα ορίζεται από το μηδέν έως
το δέκα: Άριστα (8,5 έως 10), Λίαν Καλώς (6,5 έως 8,5 μη
συμπεριλαμβανομένου) και Καλώς (5 έως 6,5 μη συμπεριλαμβανομένου).
Τα αποτελέσματα των εξετάσεων ανακοινώνονται από
τον διδάσκοντα και αποστέλλονται στη Γραμματεία του
Π.Μ.Σ. μέσα σε δύο εβδομάδες το αργότερο από την
εξέταση του μαθήματος.
Μαθήματα στα οποία κάποιος δεν έλαβε προβιβάσιμο
βαθμό, οφείλει να τα επαναλάβει. Στην περίπτωση αποτυχίας κατά την επαναληπτική εξεταστική περίοδο το
θέμα παραπέμπεται στη Συντονιστική Επιτροπή, η οποία
θα εισηγείται στη Συνέλευση του Τμήματος την οριστική
διαγραφή του φοιτητή ή της φοιτήτριας από το Π.Μ.Σ.
ή την παρακολούθηση του ίδιου ή άλλου μαθήματος.
8.6. Για την αντιμετώπιση έκτακτων αναγκών ή συνθηκών που ανάγονται σε λόγους ανωτέρας βίας δύναται
να εφαρμόζονται εναλλακτικές μέθοδοι αξιολόγησης,
όπως η διεξαγωγή γραπτών ή προφορικών εξετάσεων
με τη χρήση ηλεκτρονικών μέσων, υπό την προϋπόθεση ότι εξασφαλίζεται το αδιάβλητο της διαδικασίας της
αξιολόγησης.
8.7. Στις περιπτώσεις ασθένειας ή ανάρρωσης από
βαριά ασθένεια συνιστάται ο διδάσκων να διευκολύνει,
με όποιον τρόπο θεωρεί ο ίδιος πρόσφορο, τον φοιτητή (π.χ. προφορική εξ αποστάσεως εξέταση). Κατά τις
προφορικές εξετάσεις ο/η διδάσκων/ουσα εξασφαλίζει
ότι δεν θα παρευρίσκεται μόνος/η του/της με τον εξεταζόμενο φοιτητή.
8.8. Η αξιολόγηση των φοιτητών/τριών των προγραμμάτων σπουδών δεύτερου κύκλου πραγματοποιείται με
δια ζώσης εξετάσεις.
8.9. Για την απόκτηση Δ.Μ.Σ. απαιτούνται εκατόν είκοσι
(120) πιστωτικές μονάδες (ECTS), οι οποίες αποκτούνται
μετά από: α) την επιτυχή παρακολούθηση και εξέταση
δώδεκα (12) μαθημάτων, β) την επιτυχή υλοποίηση πρακτικής άσκησης ή και την επιτυχή εξέταση Διπλωματι-
κής Εργασίας για όσα άτομα επιλέξουν να εκπονήσουν
διπλωματική εργασία.
Ο βαθμός του Δ.Μ.Σ προκύπτει για κάθε μάθημα από
το γινόμενο που αποτελείται από τον αριθμό των ECTS
επί της βαθμολογίας που έχει λάβει ο/η φοιτητής/τρια.
Στη συνέχεια τα γινόμενα αυτά αθροίζονται και διαιρούνται δια το 120, το σύνολο δηλαδή των ECTS που αυτά
αντιπροσωπεύουν.
Άρθρο 9
ΕΚΠΟΝΗΣΗ ΜΕΤΑΠΤΥΧΙΑΚΗΣ
ΔΙΠΛΩΜΑΤΙΚΗΣ ΕΡΓΑΣΙΑΣ.
9.1. Ο/Η κάθε φοιτητής/τρια εκπονεί στο Γ’ και στο Δ’
εξάμηνο τη μεταπτυχιακή διπλωματική εργασία (ΜΔΕ),
η οποία είναι προαιρετική, σύμφωνα με τον κανονισμό
της διπλωματικής εργασίας που είναι αναρτημένος στην
ιστοσελίδα του Π.Μ.Σ. Οι φοιτητές/ήτριες εκπονούν στο
Γ’ και στο Δ’ εξάμηνο τη μεταπτυχιακή διπλωματική εργασία (ΜΔΕ), η οποία είναι προαιρετική, σύμφωνα με
τον κανονισμό της διπλωματικής εργασίας που είναι
αναρτημένος στην ιστοσελίδα του Π.Μ.Σ. Στο Γ εξάμηνο
(Διπλωματική 1), ο/η φοιτητής/ήτρια σε συνεργασία με
τον/την επιβλέποντα/ουσα υλοποιεί τη βιβλιογραφική
ανασκόπηση και τη συγγραφή του θεωρητικού μέρους
της Διπλωματικής Εργασίας και επίσης κάνει τον σχεδιασμό και τον προγραμματισμό της έρευνας. Στο Δ’
εξάμηνο (Διπλωματική 2) ο/η φοιτητής/ήτρια υλοποιεί
την έρευνα, αναλύει τα δεδομένα της έρευνας του και
ολοκληρώνει τη συγγραφή της διπλωματικής εργασίας.
9.2. Η ΜΔΕ αφορά σε σύγχρονα θέματα της επιστήμης
και το περιεχόμενό της είναι συμβατό με την αποστολή
του Π.Μ.Σ. Η ΜΔΕ μπορεί να είναι: Α. Ερευνητική εργασία, η οποία αποτελεί μία εμπεριστατωμένη μελέτη ενός
θέματος που βασίζεται στη μεθοδολογία της εμπειρικής έρευνας και συνεισφέρει με τα αποτελέσματα στην
υπάρχουσα γνώση για το συγκεκριμένο γνωστικό πεδίο
της Διπλωματικής Εργασίας. Β. Μετανάλυση, η οποία
συνίσταται στην μελέτη ενός θέματος μέσα από μια
ΕΦΗΜΕΡΙΔΑ TΗΣ ΚΥΒΕΡΝΗΣΕΩΣ
Τεύχος B’ 1850/15.04.2025
ιδιαίτερη στατιστική μεθοδολογία που στηρίζεται στην
ποσοτική σύνθεση των ευρημάτων διαφορετικών μελετών και στον στατιστικό υπολογισμό ενός συνολικού
αποτελέσματος. Οι μεταπτυχιακοί/ες φοιτητές και φοιτήτριες σε συνεργασία με τους/τις επιβλέποντές/ουσές
τους, ενθαρρύνονται να παρουσιάζουν τα ερευνητικά
τους δεδομένα σε συνέδρια και να τα δημοσιεύουν σε
επιστημονικά περιοδικά.
9.3. Ο/Η μεταπτυχιακός/ή φοιτητής/τρια υποβάλλει
αίτηση, στην οποία αναγράφεται ο προτεινόμενος τίτλος της διπλωματικής εργασίας, ο/η προτεινόμενος/η
επιβλέπων/ουσα και επισυνάπτεται περίληψη της
προτεινόμενης εργασίας στη Γραμματεία του Π.Μ.Σ. Η
γλώσσα συγγραφής της μεταπτυχιακής διπλωματικής
εργασίας είναι η Ελληνική. Δίνεται, ωστόσο η δυνατότητα
συγγραφής της διπλωματικής εργασίας στην αγγλική
γλώσσα μετά από τη σύμφωνη γνώμη της συνέλευσης
του Τμήματος.
9.4. Ο/Η επιβλέπων/ουσα και τα μέλη της τριμελούς
εξεταστικής επιτροπής ορίζονται με απόφαση της Συνέλευσης του Παιδαγωγικού Τμήματος Ειδικής Αγωγής,
μετά από σχετική εισήγηση της Συντονιστικής Επιτροπής, από τις ακόλουθες κατηγορίες διδασκόντων του
Π.Μ.Σ. υπό την προϋπόθεση ότι είναι κάτοχοι διδακτορικού διπλώματος:
α) Μέλη Διδακτικού Ερευνητικού Προσωπικού (Δ.Ε.Π.),
Ειδικού Εκπαιδευτικού Προσωπικού (Ε.Ε.Π.), Εργαστηριακού Διδακτικού Προσωπικού (Ε.ΔΙ.Π.) και Ειδικού Τεχνι-
κού Εργαστηριακού Προσωπικού (Ε.Τ.Ε.Π.) του Τμήματος
ή άλλων Τμημάτων του ίδιου ή άλλου Ανώτατου Εκπαιδευτικού Ιδρύματος (Α.Ε.Ι.) ή Ανώτατου Στρατιωτικού
Εκπαιδευτικού Ιδρύματος (Α.Σ.Ε.Ι.), με πρόσθετη απασχόληση πέραν των νόμιμων υποχρεώσεών τους, αν το
Π.Μ.Σ. έχει τέλη φοίτησης,
β) ομότιμοι Καθηγητές ή αφυπηρετήσαντα μέλη Δ.Ε.Π.
του Τμήματος ή άλλων Τμημάτων του ιδίου ή άλλου Α.Ε.Ι.,
γ) συνεργαζόμενοι καθηγητές/ήτριες,
δ)εντεταλμένοι/ες διδάσκοντες/ουσες,
ε) επισκέπτες καθηγητές/ήτριες ς ή επισκέπτες/έτριες
ερευνητές/ήτριες,
στ) ερευνητές και ειδικοί λειτουργικοί επιστήμονες
ερευνητικών και τεχνολογικών φορέων του άρθρου 13Α
του ν. 4310/2014 (Α΄ 258) ή λοιπών ερευνητικών κέντρων
και ινστιτούτων της ημεδαπής ή αλλοδαπής.
Ο ανώτατος αριθμός των διπλωματικών εργασιών που
μπορεί να αναλαμβάνει προς επίβλεψη κάθε διδάσκων/
ουσα ορίζεται σε τρείς (3) ετησίως.
Σε εξαιρετικές περιπτώσεις, αν υφίσταται αντικειμενική αδυναμία ή σπουδαίος λόγος (ασθένεια, απουσία
στο εξωτερικό κ.λπ.), είναι δυνατή η αντικατάσταση
του επιβλέποντα ή μέλους της Τριμελούς Εξεταστικής
Επιτροπής μετά από απόφαση του Δ/ντή του Π.Μ.Σ. και
σύμφωνη γνώμη της Σ.Ε..
Οι διδάσκοντες/ουσες που έχουν το δικαίωμα επίβλεψης Διπλωματικών Εργασιών, σύμφωνα με την κείμενη
νομοθεσία, ενημερώνουν εγγράφως τη Γραμματεία για
τα θέματα των διπλωματικών εργασιών που προτείνουν. Οι φοιτητές/ήτριες ενημερώνονται γραπτά για τα
προτεινόμενα θέματα και τους/τις επιβλέποντες/ουσες
διδάσκοντες/ουσες και πραγματοποιείται συνάντηση
ενημέρωσης. Μετά τη συνάντηση οι φοιτητές πραγματοποιούν προσωπικές συναντήσεις με τους διδάσκοντες/
ουσες και επιλέγουν το θέμα που τους ενδιαφέρει.
9.5. Για την επιτυχή ολοκλήρωση της Διπλωματικής
Εργασίας, ο/η φοιτητής/τρια πρέπει να την υποστηρίξει
δημόσια ενώπιον της τριμελούς εξεταστικής επιτροπής,
σε ημερομηνία και τόπο που ορίζεται από τη Συνέλευση
του Τμήματος, κατόπιν εισήγησης του Δ/ντή του Π.Μ.Σ.
Η εργασία βαθμολογείται από τα μέλη της τριμελούς επιτροπής αμέσως μετά την υποστήριξή της. Για την επιτυχή
ολοκλήρωση της Διπλωματικής Εργασίας απαιτείται η
σύμφωνη γνώμη των δύο τρίτων (2/3) των μελών της
Επιτροπής.
Η διαδικασία για την υποβολή της Διπλωματικής Εργασίας προς εξέταση είναι η εξής:
Μετά το πέρας της συγγραφής της Διπλωματικής Εργασίας και έπειτα από τη σύμφωνη γνώμη του/της επι-
βλέποντα/ουσας, οι υποψήφιοι παραδίδουν αντίτυπό
της στα μέλη της Επιτροπής. Όταν η Επιτροπή κρίνει ότι
η εργασία είναι έτοιμη, αυτή υποστηρίζεται δημόσια.
9.6. Οι μεταπτυχιακές διπλωματικές εργασίες, εφόσον
εγκριθούν από την τριμελή εξεταστική επιτροπή, κατατίθενται από τους υποψηφίους μεταπτυχιακούς φοιτη-
τές στη βιβλιοθήκη σε ένα (1) αντίτυπο σε ηλεκτρονική
μορφή και αναρτώνται υποχρεωτικά στο διαδικτυακό
τόπο του Ιδρυματικού Αποθετηρίου του Πανεπιστημίου
Θεσσαλίας http://ir.lib.uth.gr και στο διαδικτυακό τόπο
της οικείας Σχολής.
9.7. Όσον αφορά τα θέματα ελέγχου εμπιστευτικότητας, σεβασμού προσωπικών δεδομένων και λοιπών
κανόνων ηθικής και δεοντολογίας των μεταπτυχιακών
εργασιών το Παιδαγωγικό Τμήμα Ειδικής Αγωγής έχει
συγκροτήσει Τριμελή υποεπιτροπή Ηθικής και Δεοντολογίας της Έρευνας.
9.8. Ως προς τη διαδικασία, οι ενδιαφερόμενοι υποβάλλουν: 1) Αίτηση εξέτασης της πρότασης, 2) περιγραφή
της ερευνητικής πρότασης, 3) ερευνητικά πρωτόκολλα, έντυπα συναίνεσης και λοιπά δικαιολογητικά, που
κρίνονται ως αναγκαία με βάση τα επιστημονικά πεδία.
Τα υποδείγματα για τη σύνταξη των σχετικών εντύπων
βρίσκονται στην ιστοσελίδα του Πανεπιστημίου Θεσσαλίας στην ηλεκτρονική διεύθυνση: https://www.uth.gr/
panepistimio/thesmika/themata-deontologias.
9.9. Μετά τον έλεγχο της πρότασης, η Επιτροπή του
Τμήματος εκδίδει Βεβαίωση έγκρισης της πρότασης της
μεταπτυχιακής διπλωματικής εργασίας. Στην περίπτωση
που υπάρξει απόρριψη της αίτησης ή διαφωνία μεταξύ
των μελών της Επιτροπής, θα διαβιβάζεται στην Επιτροπή Ηθικής και Δεοντολογίας της Έρευνας του Πανεπιστη-
μίου Θεσσαλίας. Οι Βεβαιώσεις έγκρισης θα αναρτώνται
στο πληροφοριακό σύστημα της ΜΟΔΙΠ.
Η ανάθεση της Διπλωματικής Εργασίας επισημοποιείται με τη βεβαίωση έγκρισης της πρότασης από την
Τριμελή υποεπιτροπή Ηθικής και Δεοντολογίας της
Έρευνας. Η ημερομηνία βεβαίωσης της έγκρισης θεωρείται ως επίσημη ημερομηνία έναρξης εκπόνησης της
διπλωματικής εργασίας.
ΕΦΗΜΕΡΙΔΑ TΗΣ ΚΥΒΕΡΝΗΣΕΩΣ
Τεύχος B’ 1850/15.04.2025
Άρθρο 10
ΠΡΑΚΤΙΚΗ ΑΣΚΗΣΗ
10.1. Σκοπός της Π.Α. είναι η σύνδεση των θεωρητικών γνώσεων που έλαβαν οι φοιτητές/φοιτήτριες στη
διάρκεια των μεταπτυχιακών τους σπουδών από όλα τα
μαθήματα, με την εφαρμοσμένη εκπαιδευτική πρακτική
και την καθημερινότητα των δομών Ειδικής Αγωγής και
Εκπαίδευσης.
10.2. Η Π.Α. υλοποιείται σύμφωνα με τις κείμενες διατάξεις και προσαρμόζεται και επικαιροποιείται με βάση
τη νομοθεσία και τη συνεχή ανατροφοδότηση που λαμβάνει από τις δομές, τους φοιτητές και τις φοιτήτριες και
τους διδάσκοντες και επόπτες. Συγκεκριμένα, η Π.Α. υλοποιείται με βάση τον ν. 4823/2021, άρθρο 11, παρ. 10 και
άρθρο 88, παρ. 2. Επιπλέον, λαμβάνεται υπόψη η σχετική
εγκύκλιος για τα κριτήρια συνάφειας μεταπτυχιακών τίτλων σπουδών με τα αντικείμενα της Ειδικής Αγωγής και
Εκπαίδευσης (Ε.Α.Ε.) (υπό στοιχεία 52425/Ζ1/05.04.2019,
54929/Ζ1/08-04-2019 υπουργική απόφαση και η τροποποίηση 1200/Ζ1/08-01-2022). Η Π.Α. διέπεται, επίσης,
από τους κανόνες ηθικής και δεοντολογίας της επιστήμης και όλοι/ες οι συμμετέχοντες/ουσες δεσμεύονται
από τους κανόνες εμπιστευτικότητας και προστασίας
των ευαίσθητων προσωπικών δεδομένων.
10.3. Οι δομές που ορίζονται από τις διατάξεις
της εγκυκλίου περί συνάφειας (υπό στοιχεία 52425/
Ζ1/05.04.2019, 54929/Ζ1/08-04-2019 υπουργική απόφαση και η τροποποίηση 1200/Ζ1/08-01-2022) είναι οι σχο-
λικές δομές, όπου υλοποιούνται προγράμματα ειδικής
αγωγής και ενταξιακής εκπαίδευσης και οι διαγνωστικοί
φορείς που ανήκουν στο Υπουργείο Παιδείας.
Η Π.Α. δε μπορεί να ταυτίζεται με την εργασία του/
της φοιτητή/φοιτήτριας, ακόμα κι αν αυτή σχετίζεται
με την ειδική αγωγή και εκπαίδευση. Η επιλογή της δομής σχετίζεται με την Πανεπιστημιακή Εκπαίδευση (ΠΕ)
στην οποία ανήκει ο/η φοιτητής/φοιτήτρια με βάση το
πρώτο του/της πτυχίο, π.χ. οι ανήκοντες/ουσες στο ΠΕ60
θα πρέπει να κάνουν Π.Α. σε Δομές Πρωτοβάθμιας Εκπαίδευσης και συγκεκριμένα σε Νηπιαγωγεία, οι ανήκο-
ντες/ουσες στο ΠΕ02 θα πρέπει να κάνουν ΠΑ σε δομές
Δευτεροβάθμιας Εκπαίδευσης (Γυμνάσια, Λύκεια) κ.λπ.
10.4. Μετά την ολοκλήρωση της Π.Α., οι φοιτητές/φοιτήτριες θα είναι σε θέση:
- Να γνωρίζουν τον χώρο και τους παράγοντες που
απαρτίζουν το πλαίσιο της Π.Α. (φυσικό, παιδαγωγικό
και κοινωνικό πλαίσιο του σχολείου/δομής).
- Να γνωρίζουν θέματα σχετικά με μαθητές με ειδικές
εκπαιδευτικές ανάγκες ή/και αναπηρία, και να αναγνωρίζουν τις δυσκολίες μάθησής τους.
- Να συμμετέχουν και να εμπλέκονται στην καθημερινή λειτουργία του πλαισίου μαθητεύοντας δίπλα στον/
στην εκπαιδευτικό ειδικής αγωγής ή/και το Ειδικό Εκπαιδευτικό Προσωπικό (ΕΕΠ).
- Να συλλέγουν πληροφορίες και δεδομένα από την
αξιολόγηση, την παρατήρηση και τη συνεργασία τους
εκπαιδευτικούς/ειδικούς, στο πλαίσιο της λήψης σημαντικών παιδαγωγικών αποφάσεων ή/και τον σχεδιασμό
εκπαιδευτικών παρεμβάσεων για την υποστήριξη των
μαθητών με ΕΕΑ/Α.
- Να σχεδιάζουν παρεμβάσεις και να τις υλοποιούν, να
τις αξιολογούν και να αναστοχάζονται επί αυτών 10.5.
H Π.Α. περιλαμβάνει:
α) συμμετοχή σε υποχρεωτικές συναντήσεις,
β) 300 ώρες παρουσίας σε σχολικές δομές ειδικής
αγωγής όπου γίνεται παρατήρηση, αξιολόγηση και διδασκαλία,
γ) εκπόνηση και παρουσίαση της τελικής εργασίας,
η οποία περιλαμβάνει όλο το υλικό που παράχθηκε και
χρησιμοποιήθηκε στην Π.Α.
10.6. Η Π.Α. δύναται να έχει τις ακόλουθες δύο μορφές:
α) η Π.Α. που αντιστοιχεί σε 30 πιστωτικές μονάδες
ECTS για φοιτητές/ήτριες που κατά το Δ’ εξάμηνο των
σπουδών τους πραγματοποιούν ΠΑ,
β) η Π.Α. που αντιστοιχεί σε 20 πιστωτικές μονάδες
ECTS για φοιτητές/ήτριες που κατά το Δ’ εξάμηνο των
σπουδών τους πραγματοποιούν ΠΑ και παράλληλα εκπονούν Διπλωματική Εργασία η οποία έχει προαιρετικό
χαρακτήρα.
10.7. Η αξιολόγηση των φοιτητών στηρίζεται στα εξής
κριτήρια:
- Τη συνεργασία και την ανταπόκριση των φοιτητών/
τριών στο πλαίσιο της εποπτείας, που αξιολογείται από
την επόπτρια/τον επόπτη Βαρύτητα: 10%
- Τη συνέπεια και συμπεριφορά στη δομή Π.Α. που
αξιολογείται από τον/την αρμόδια επαγγελματία Βαρύτητα: 10%
- Τελική εργασία (80%) που επιμερίζεται σε 70% στην
εργασία κειμένου και 10% στην παρουσίαση.
10.8. Ο/Η φοιτητής/ήτρια προχωρά σε πραγματοποίηση της Π.Α., εφόσον έχει παρακολουθήσει τα μαθήμα-
τα όλων των εξαμήνων. Σε έκτακτες περιπτώσεις η Π.Α.
μπορεί να τροποποιηθεί και υλοποιείται σύμφωνα με την
ισχύουσα κάθε φορά νομοθεσία.
Άρθρο 11
ΠΝΕΥΜΑΤΙΚΑ ΔΙΚΑΙΩΜΑΤΑ ΚΑΙ ΛΟΓΟΚΛΟΠΗ
11.1. Τα πνευματικά δικαιώματα των Μεταπτυχιακών
Διπλωματικών Εργασιών (Μ.Δ.Ε.) ή τα πιθανά δικαιώματα
ευρεσιτεχνίας ή εμπορικής εκμετάλλευσης των εργασιών καθορίζονται με σχετικές αποφάσεις της Επιτροπής
Δεοντολογίας του Π.Θ.
11.2. Κάθε είδους λογοκλοπή στις εργασίες των μαθημάτων, τις δημοσιεύσεις ή τη συγγραφή των Μεταπτυχια-
κών Διπλωματικών Εργασιών, επινόηση ερευνητικών δεδομένων και αντιεπιστημονική συμπεριφορά γενικότερα
απαγορεύεται. Η Επιτροπή Δεοντολογίας είναι αρμόδια
να ενημερώνει σχετικά τους φοιτητές και φοιτήτριες των
Π.Μ.Σ. και να επιβάλλει ποινές, όπου αυτό είναι αναγκαίο.
Λεπτομερείς οδηγίες για το θέμα θα εκδίδονται από την
Επιτροπή Δεοντολογίας του Πανεπιστημίου.
11.3. Κατά τη συγγραφή των επιστημονικών του εργασιών στο πλαίσιο των επιμέρους μαθημάτων καθώς
και της Μ.Δ.Ε. ο φοιτητής υποχρεούται να σέβεται τα
πνευματικά δικαιώματα των δημιουργών των πηγών
που χρησιμοποιεί και να τηρεί αυστηρά τους ισχύοντες ακαδημαϊκούς κανόνες για την αποφυγή της λο-
γοκλοπής. Η λογοκλοπή αποτελεί σοβαρό ακαδημαϊκό
παράπτωμα.
ΕΦΗΜΕΡΙΔΑ TΗΣ ΚΥΒΕΡΝΗΣΕΩΣ
Τεύχος B’ 1850/15.04.2025
11.4. Καμία μεταπτυχιακή εργασία δεν κατατίθεται
για υποστήριξη αν προηγουμένως δεν ελεγχθεί από
την ηλεκτρονική υπηρεσία πρόληψης λογοκλοπής της
Κεντρικής Βιβλιοθήκης του Ιδρύματος.
Άρθρο 12
ΥΠΟΧΡΕΩΣΕΙΣ ΚΑΙ ΔΙΚΑΙΩΜΑΤΑ
ΜΕΤΑΠΤΥΧΙΑΚΩΝ ΦΟΙΤΗΤΩΝ/ΤΡΙΩΝ.
12.1. Οι μεταπτυχιακοί φοιτητές έχουν όλα τα δικαιώματα, τις παροχές και τις διευκολύνσεις που προβλέπο-
νται και για τους φοιτητές του πρώτου κύκλου σπουδών
πλην του δικαιώματος παροχής δωρεάν διδακτικών συγγραμμάτων.
12.2. Το Ίδρυμα εξασφαλίζει διευκολύνσεις σε μεταπτυχιακούς φοιτητές με αναπηρία ή και ειδικές εκπαι-
δευτικές ανάγκες.
12.3. Είναι δυνατή η διαγραφή φοιτητή/τριας από το
Π.Μ.Σ., χωρίς την επιστροφή των τελών φοίτησης με
απόφαση της Συνέλευσης του Τμήματος μετά από σχετική πρόταση της Συντονιστικής Επιτροπής, εάν:
- Υπερβούν το ανώτατο όριο απουσιών,
- έχουν αποτύχει στην εξέταση μαθήματος ή μαθημάτων και δεν έχουν ολοκληρώσει επιτυχώς το πρόγραμ-
μα, σύμφωνα με τα όσα ορίζονται στον κανονισμό του
Προγράμματος,
- υπερβούν τη μέγιστη χρονική διάρκεια φοίτησης στο
Π.Μ.Σ., όπως ορίζεται στον παρόντα Κανονισμό,
- έχουν παραβιάσει τις κείμενες διατάξεις όσον αφορά
την αντιμετώπιση πειθαρχικών παραπτωμάτων από τα
αρμόδια πειθαρχικά Όργανα,
- δεν καταβάλλουν το προβλεπόμενο τέλος φοίτησης,
- υποβάλουν αίτηση διαγραφής οι ίδιοι οι μεταπτυχιακοί φοιτητές.
12.4. Σε περίπτωση διαγραφής φοιτητή/τριας, μπορεί
να χορηγηθεί, κατόπιν αίτησής του, βεβαίωση για τα μαθήματα στα οποία έχει εξεταστεί επιτυχώς.
12.5. Στο τέλος κάθε εξαμήνου πραγματοποιείται αξιολόγηση των μαθημάτων και των διδασκόντων από τους
μεταπτυχιακούς φοιτητές/τριες (άρθρο 19).
12.6. Για τη συμμετοχή τους στο Π.Μ.Σ. οι μεταπτυχιακοί φοιτητές/τριες καταβάλλουν τέλη φοίτησης 4.000
€ για το σύνολο της παρακολούθησης του Π.Μ.Σ., τα
οποία θα καταβάλλονται τμηματικά ως εξής: 1.000€
ανά εξάμηνο.
Άρθρο 13
ΑΠΑΛΛΑΓΗ ΑΠΟ ΤΕΛΗ ΦΟΙΤΗΣΗΣ
13.1. Απαλλάσσονται από τα τέλη φοίτησης οι εγγεγραμμένοι φοιτητές/τριες του Προγράμματος Μετα-
πτυχιακών Σπουδών (Π.Μ.Σ.) «Επιστήμες της Αγωγής:
Ειδική Αγωγή» που πληρούν τα οικονομικά ή κοινωνικά
κριτήρια και τις προϋποθέσεις αριστείας κατά τον πρώτο κύκλο σπουδών, σύμφωνα με την ισχύουσα νομο-
θεσία. Η δυνατότητα απαλλαγής από την υποχρέωση
καταβολής τελών φοίτησης παρέχεται αποκλειστικά για
τη φοίτηση σε ένα (1) Π.Μ.Σ. που οργανώνεται από Α.Ε.Ι.
της ημεδαπής. Ο συνολικός αριθμός των φοιτητών που
φοιτούν δωρεάν δεν δύναται να υπερβαίνει τον αριθμό
που αντιστοιχεί στο τριάντα τοις εκατό (30%) του συνόλου των εγγεγραμμένων φοιτητών ανά ακαδημαϊκό έτος.
13.2. Η υποβολή των αιτήσεων για απαλλαγή από τα
τέλη φοίτησης πραγματοποιείται μετά την ολοκλήρωση της διαδικασίας εισαγωγής των φοιτητών/τριών στο
Π.Μ.Σ και σε χρονικό διάστημα που θα ορίσει το ίδιο
το Π.Μ.Σ.
13.3. Δεν δικαιούνται απαλλαγή από τέλη όσοι λαμβάνουν υποτροφία από άλλη πηγή, ούτε οι πολίτες χωρών
εκτός Ε.Ε.
13.4. Η εξέταση των κριτηρίων περί απαλλαγής από
τέλη φοίτησης γίνεται από τη Συνέλευση και εκδίδεται
αιτιολογημένη απόφαση για την αποδοχή ή την απόρριψη της αίτησης.
13.5. Εφόσον η ισχύουσα νομοθεσία θέτει ηλικιακό
κριτήριο, συνιστάται, για λόγους χρηστής διοίκησης και
ίσης μεταχείρισης, ως ημερομηνία γέννησης των φοιτητών/τριών να θεωρείται η 31η Δεκεμβρίου του έτους
γέννησης.
Άρθρο 14
ΥΠΟΤΡΟΦΙΕΣ
Το Π.Μ.Σ. δύναται να χορηγεί υποτροφίες σε φοιτητές/
ήτριες σύμφωνα με όσα ειδικότερα ορίζονται σε σχετικές
αποφάσεις της Συνέλευσης του Τμήματος.
Υποτροφία δεν χορηγείται στην περίπτωση που ο
μεταπτυχιακός φοιτητής λαμβάνει ήδη υποτροφία από
άλλη πηγή.
Υποτροφίες δεν χορηγούνται σε φοιτητές που έχουν
εισαχθεί στο Π.Μ.Σ. χωρίς την υποχρέωση καταβολής
τελών φοίτησης.
Άρθρο 15
ΥΠΟΔΟΜΗ ΚΑΙ ΧΡΗΜΑΤΟΔΟΤΗΣΗ ΤΟΥ Π.Μ.Σ.
15.1. Για την εύρυθμη λειτουργία του Π.Μ.Σ. διατίθενται αίθουσες διδασκαλίας στις εγκαταστάσεις του
Παραλιακού Συγκροτήματος του Πανεπιστημίου Θεσσαλίας, και ανακοινώνονται στην αρχή των ακαδημαϊ-
κών εξαμήνων κατόπιν ανάρτησης του Προγράμματος
Αιθουσών από την Κοσμητεία της Σχολής που είναι το
αρμόδιο όργανο.
15.2. Η διοικητική και γραμματειακή υποστήριξη του
Π.Μ.Σ. «Επιστήμες της Αγωγής: Ειδική Αγωγή» γίνεται
από εξωτερικό συνεργάτη του Παιδαγωγικού Τμήματος
Ειδικής Αγωγής.
15.3. Η χρηματοδότηση του Π.Μ.Σ. μπορεί να προέρχεται από:
α) Τέλη φοίτησης,
β) δωρεές, χορηγίες και πάσης φύσεως οικονομικές
ενισχύσεις,
γ) κληροδοτήματα,
δ) πόρους από ερευνητικά έργα ή προγράμματα,
ε) κάθε άλλη νόμιμη πηγή.
15.4. Η διαχείριση των πόρων του Π.Μ.Σ. πραγματοποιείται από τον Ειδικό Λογαριασμό Κονδυλίων Έρευνας
(ΕΛΚΕ) του Π.Θ.
15.5. Οι πόροι του Π.Μ.Σ. κατανέμονται ως εξής:
α) Ποσό που αντιστοιχεί στο τριάντα τοις εκατό (30%)
των συνολικών εσόδων που προέρχονται από τέλη φοίτησης παρακρατείται από τον Ε.Λ.Κ.Ε. Στο ποσό αυτό
συμπεριλαμβάνεται το ποσοστό παρακράτησης υπέρ
ΕΦΗΜΕΡΙΔΑ TΗΣ ΚΥΒΕΡΝΗΣΕΩΣ
Τεύχος B’ 1850/15.04.2025
του Ε.Λ.Κ.Ε. για την οικονομική διαχείριση των Π.Μ.Σ.
Με απόφαση του Συμβουλίου Διοίκησης που λαμβάνεται έως το τέλος Μαρτίου κάθε έτους αποφασίζεται
αν το υπόλοιπο ποσό μετά από την αφαίρεση της παρακράτησης υπέρ Ε.Λ.Κ.Ε. μεταφέρεται στον τακτικό
προϋπολογισμό ή διατίθεται για τη δημιουργία έργων/
προγραμμάτων μέσω του Ε.Λ.Κ.Ε. με σκοπό την κάλυψη
κατά προτεραιότητα των αναγκών Π.Μ.Σ. που λειτουργούν χωρίς τέλη φοίτησης και την κάλυψη ερευνητικών,
εκπαιδευτικών και λειτουργικών αναγκών του Α.Ε.Ι.
Στα έσοδα του Π.Μ.Σ. που προέρχονται από δωρεές,
χορηγίες και πάσης φύσεως οικονομικές ενισχύσεις, κληροδοτήματα και πόρους από ερευνητικά έργα ή προ-
γράμματα ο Ε.Λ.Κ.Ε παρακρατεί το 12%.
β) Το υπόλοιπο ποσό των συνολικών εσόδων διατίθεται για τα λειτουργικά έξοδα του προγράμματος.
Άρθρο 16
ΑΝΑΘΕΣΗ ΔΙΔΑΣΚΑΛΙΑΣ/
ΔΙΔΑΣΚΟΝΤΕΣ ΣΤΟ Π.Μ.Σ.
16.1. Το διδακτικό έργο του Π.Μ.Σ. ανατίθεται, κατόπιν
απόφασης της Συνέλευσης του Τμήματος, στις ακόλουθες κατηγορίες διδασκόντων:
α) Μέλη Διδακτικού Ερευνητικού Προσωπικού (Δ.Ε.Π.),
Ειδικού Εκπαιδευτικού Προσωπικού (Ε.Ε.Π.), Εργαστηριακού Διδακτικού Προσωπικού (Ε.ΔΙ.Π.) και Ειδικού Τεχνι-
κού Εργαστηριακού Προσωπικού (Ε.Τ.Ε.Π.) του Τμήματος
ή άλλων Τμημάτων του ίδιου ή άλλου Ανώτατου Εκπαιδευτικού Ιδρύματος (Α.Ε.Ι.) ή Ανώτατου Στρατιωτικού
Εκπαιδευτικού Ιδρύματος (Α.Σ.Ε.Ι.), με πρόσθετη απασχόληση πέραν των νόμιμων υποχρεώσεών τους, αν το
Π.Μ.Σ. έχει τέλη φοίτησης.
β) Ομότιμους Καθηγητές ή αφυπηρετήσαντα μέλη
Δ.Ε.Π. του Τμήματος ή άλλων Τμημάτων του ιδίου ή άλλου Α.Ε.Ι.
γ) Συνεργαζόμενους/ες καθηγητές/ήτριες.
δ) Εντεταλμένους/ες διδάσκοντες/ουσες.
ε) Επισκέπτες/τριες καθηγητές/ήτριες ή επισκέπτες
ερευνητές/ήτριες
στ) Ερευνητές/ήτριες και ειδικούς λειτουργικούς επιστήμονες ερευνητικών και τεχνολογικών φορέων του
άρθρου 13Α του ν. 4310/2014 (Α΄ 258) ή λοιπών ερευνητικών κέντρων και ινστιτούτων της ημεδαπής ή αλ-
λοδαπής.
ζ) Επιστήμονες αναγνωρισμένου κύρους, οι οποίοι
διαθέτουν εξειδικευμένες γνώσεις και σχετική εμπειρία
στο γνωστικό αντικείμενο του Π.Μ.Σ.
Όλοι οι διδάσκοντες πρέπει να είναι κάτοχοι διδακτορικού διπλώματος, εκτός αν το γνωστικό τους αντικείμενο
είναι εξαιρετικής και αδιαμφισβήτητης ιδιαιτερότητας
για το οποίο δεν είναι δυνατή ή συνήθης η εκπόνηση
διδακτορικής διατριβής. Με απόφαση της Συνέλευσης
του Τμήματος δύναται να ανατίθεται επικουρικό διδακτικό έργο στους υποψήφιους διδάκτορες του Τμήματος ή
της Σχολής, υπό την επίβλεψη διδάσκοντος του Π.Μ.Σ.
16.2. Στις υποχρεώσεις των διδασκόντων περιλαμβάνονται:
Οι διδάσκοντες/ουσες των μαθημάτων του Π.Μ.Σ.
αναλαμβάνουν την κατάθεση περιγραμμάτων κατά την
έναρξη των μαθημάτων των εξαμήνων, τη διδασκαλία
των μαθημάτων των εξαμήνων, την ανάρτηση των βαθμολογιών, την επίλυση αποριών των φοιτητών/τριών που
προκύπτουν κατά την παρακολούθηση των μαθημάτων.
Ακόμη, είναι υποχρεωμένοι να τηρούν το ωρολόγιο πρόγραμμα, όπως αυτό έχει οριστεί κάθε φορά. Επιπλέον, οι
διδάσκοντες/ουσες αναλαμβάνουν ρόλο ακαδημαϊκού
συμβούλου για τους/τις φοιτητές/ήτριες του Π.Μ.Σ. που
τους ανατίθενται με απόφαση της συνέλευσης.
16.3. Τα μέλη Διδακτικού Ερευνητικού Προσωπικού
(Δ.Ε.Π.), Ειδικού Εκπαιδευτικού Προσωπικού (Ε.Ε.Π.),
Εργαστηριακού Διδακτικού Προσωπικού (Ε.ΔΙ.Π.) και
Ειδικού Τεχνικού Εργαστηριακού Προσωπικού (Ε.Τ.Ε.Π.)
του Τμήματος δύνανται να απασχολούνται σε Π.Μ.Σ.,
μόνο υπό την προϋπόθεση εκπλήρωσης των ελάχιστων
υποχρεώσεών τους περί παροχής διδακτικού έργου. Δεν
επιτρέπεται η απασχόληση μελών Δ.Ε.Π. αποκλειστικά
σε Π.Μ.Σ. του Τμήματος ή της Σχολής.
16.4. Όλες οι κατηγορίες διδασκόντων στα Π.Μ.Σ. δύνανται να αμείβονται αποκλειστικά από τους πόρους
του Π.Μ.Σ. Δεν επιτρέπεται η καταβολή αμοιβής ή άλλης
παροχής από τον κρατικό προϋπολογισμό ή το πρόγραμμα δημοσίων επενδύσεων. Ειδικότερα, τα Μέλη Δ.Ε.Π.
δύνανται να αμείβονται επιπρόσθετα για έργο που προσφέρουν προς το Π.Μ.Σ., εφόσον:
• Παρέχουν διδακτικό έργο: α) Αυτοδύναμη διδασκαλία μαθημάτων, υποχρεωτικών και επιλογής, β) διεξα-
γωγή εργαστηρίων και εργαστηριακών ασκήσεων και
γ) κλινικό έργο και κλινικές ασκήσεις για τη διδασκαλία
φοιτητών.
• Το διδακτικό έργο που παρέχουν σε προγράμματα
σπουδών πρώτου και δεύτερου κύκλου και προγράμματα σπουδών δευτερεύουσας κατεύθυνσης και σύντομης
διάρκειας του Τμήματός τους ή άλλου Τμήματος είναι
τουλάχιστον έξι (6) ωρών εβδομαδιαίως κατά μέσο όρο
κατά τη διάρκεια του ακαδημαϊκού έτους. Δεν λαμβάνεται υπόψη τυχόν διδακτικό έργο που προσφέρεται σε
προγράμματα σπουδών δεύτερου κύκλου με πρόσθετη
αμοιβή, καθώς και ξενόγλωσσα προγράμματα σπουδών,
χειμερινά και θερινά σχολεία.
16.5. Η ανάθεση του διδακτικού έργου του Π.Μ.Σ.
πραγματοποιείται με απόφαση της Συνέλευσης πριν
από την έναρξη του ακαδημαϊκού έτους. Με αιτιολογημένη απόφαση της Συνέλευσης η ανάθεση διδακτικού
έργου δύναται να τροποποιείται κατά τη διάρκεια του
ακαδημαϊκού έτους.
Άρθρο 17
ΑΠΟΝΟΜΗ ΔΙΠΛΩΜΑΤΟΣ
ΜΕΤΑΠΤΥΧΙΑΚΩΝ ΣΠΟΥΔΩΝ
17.1. Ο φοιτητής/τρια ολοκληρώνει τις σπουδές του
για την απόκτηση του Διπλώματος Μεταπτυχιακών
Σπουδών με τη συμπλήρωση του ελάχιστου αριθμού
μαθημάτων και πιστωτικών μονάδων που απαιτούνται
για τη λήψη του Δ.Μ.Σ., καθώς και την επιτυχή ολοκλήρωση της μεταπτυχιακής διπλωματικής εργασίας. Η Συ-
νέλευση διαπιστώνει την ολοκλήρωση των σπουδών,
προκειμένου να χορηγηθεί το Δίπλωμα Μεταπτυχιακών
Σπουδών.
ΕΦΗΜΕΡΙΔΑ TΗΣ ΚΥΒΕΡΝΗΣΕΩΣ
Τεύχος B’ 1850/15.04.2025
17.2. Με την ολοκλήρωση της ανωτέρω διαδικασίας
χορηγείται στον μεταπτυχιακό φοιτητή/τρια βεβαίωση
περάτωσης σπουδών, χάνεται η φοιτητική του ιδιότητα
και παύει η συμμετοχή του στα συλλογικά όργανα διοίκησης του Πανεπιστημίου.
17.3. Η Γραμματεία του τμήματος δεν ολοκληρώνει
τα στάδια της απόδοσης του αντίστοιχου ακαδημαϊκού τίτλου, αν προηγουμένως δεν λαμβάνει από τους
υποψηφίους, βεβαίωση κατάθεσης της μεταπτυχιακής
διατριβής από τη Βιβλιοθήκη του ιδρύματος. Με ευθύνη της κεντρικής βιβλιοθήκης του ΠΘ όλες οι εργασίες
αυτές δημοσιεύονται στο ιδρυματικό αποθετήριο του
Πανεπιστημίου http://ir.lib.uth.gr.
17.4. Ο τύπος του ΔΠΜΣ ανά είδος Π.Μ.Σ. είναι κοινός
για όλα τα Τμήματα και τις Σχολές του Π.Θ. και περιλαμβάνεται στον Κανονισμό Μεταπτυχιακών και Διδακτορι-
κών Σπουδών του Ιδρύματος.
17.5. Στο πλαίσιο του Π.Μ.Σ. απονέμεται Δίπλωμα Μεταπτυχιακών Σπουδών «Επιστήμες της Αγωγής: Ειδική
Αγωγή».
Άρθρο 18
ΟΡΚΩΜΟΣΙΑ
Η ορκωμοσία δεν αποτελεί συστατικό τύπο της επιτυχούς περάτωσης των σπουδών, είναι όμως αναγκαία
προϋπόθεση για τη χορήγηση του εγγράφου τίτλου του
διπλώματος. Η ορκωμοσία οργανώνεται από την οικεία
Κοσμητεία στην οποία ανήκει το Π.Μ.Σ., παρουσία του
Κοσμήτορα της Σχολής, του Προέδρου του Τμήματος
και του Διευθυντή του Π.Μ.Σ.
Σε εξαιρετικές περιπτώσεις (σπουδές, διαμονή ή εργασία στο εξωτερικό, λόγοι υγείας κ.λπ.),οι μεταπτυχιακοί
φοιτητές, που έχουν ολοκληρώσει επιτυχώς το Π.Μ.Σ.,
δύναται να αιτηθούν στη Γραμματεία του Τμήματος εξαίρεση από την υποχρέωση καθομολόγησης (απαλλαγή
από ορκωμοσία). Η εξαίρεση από την υποχρέωση καθομολόγησης εγκρίνεται από τον Πρόεδρο του Τμήματος.
Άρθρο 19
ΑΞΙΟΛΟΓΗΣΗ ΤΟΥ Π.Μ.Σ.
19.1. Αξιολόγηση από την Εθνική Αρχή Ανώτατης Εκπαίδευσης.
Το Π.Μ.Σ. αξιολογείται στο πλαίσιο της περιοδικής αξιολόγησης/πιστοποίησης του Τμήματος από την Εθνική
Αρχή Ανώτατης Εκπαίδευσης. Στο πλαίσιο αυτό αξιολογείται η συνολική αποτίμηση του έργου που επιτε-
λέστηκε από κάθε Π.Μ.Σ., ο βαθμός εκπλήρωσης των
στόχων που είχαν τεθεί κατά την ίδρυσή του, η βιωσιμότητά του, η απορρόφηση των αποφοίτων στην αγο-
ρά εργασίας, ο βαθμός συμβολής του στην έρευνα, η
εσωτερική αξιολόγησή του από τους μεταπτυχιακούς
φοιτητές, η σκοπιμότητα παράτασης της λειτουργίας
του, καθώς και λοιπά στοιχεία σχετικά με την ποιότητα του έργου που παράγεται και τη συμβολή του στην
εθνική στρατηγική για την ανώτατη εκπαίδευση. Αν το
Π.Μ.Σ. κατά το στάδιο της αξιολόγησής του κριθεί ότι
δεν πληροί τις προϋποθέσεις συνέχισης της λειτουργίας
του, η λειτουργία του ολοκληρώνεται με την αποφοίτηση των ήδη εγγεγραμμένων φοιτητών σύμφωνα με την
απόφαση ίδρυσης και τον κανονισμό μεταπτυχιακών και
διδακτορικών προγραμμάτων σπουδών.
19.2. Εσωτερική Αξιολόγηση.
Η εσωτερική αξιολόγηση των Π.Μ.Σ. πραγματοποιείται
σε ετήσια βάση από τη Μονάδα Διασφάλισης Ποιότητας
(ΜΟ.ΔΙ.Π.) του Ιδρύματος. Σύμφωνα με το Εσωτερικό
Σύστημα Διασφάλισης Ποιότητας του Ιδρύματος για τη
βελτιστοποίηση του παραγόμενου διδακτικού έργου
και του προγράμματος σπουδών, σε όλα τα Π.Μ.Σ. του
Π.Θ. στο τέλος κάθε εξαμήνου, πραγματοποιείται αξιολόγηση κάθε μαθήματος και κάθε διδάσκοντος από τους
μεταπτυχιακούς φοιτητές, σύμφωνα με όσα ειδικότερα
ορίζονται στον Κανονισμό Μεταπτυχιακών Σπουδών
του Π.Μ.Σ.
Άρθρο 20
ΧΡΟΝΙΚΗ ΔΙΑΡΚΕΙΑ ΛΕΙΤΟΥΡΓΙΑΣ ΤΟΥ Π.Μ.Σ.
Το Π.Μ.Σ. θα λειτουργήσει μέχρι και το ακαδημαϊκό
έτος 2030-2031, εφόσον πληροί τα κριτήρια της εσωτερικής και εξωτερικής αξιολόγησης, σύμφωνα με την
ισχύουσα νομοθεσία.
Άρθρο 21
ΙΣΤΟΣΕΛΙΔΑ ΤΟΥ Π.Μ.Σ.
Η επίσημη ιστοσελίδα του Π.Μ.Σ. https://www.sed.
uth.gr/index.php/gr/studies-postgraduate/msc-specialeducation ενημερώνεται διαρκώς και περιέχει όλες τις
πληροφορίες και ανακοινώσεις του Προγράμματος και
αποτελεί τον επίσημο χώρο ενημέρωσης των φοιτητών
και φοιτητριών.
Άρθρο 22
ΜΕΤΑΒΑΤΙΚΕΣ ΡΥΘΜΙΣΕΙΣ
Οι ήδη εγγεγραμμένοι/ες φοιτητές/τριες ολοκληρώνουν τις σπουδές τους σύμφωνα με τον προηγούμενο
Κανονισμό Σπουδών.
Ο παρών κανονισμός θα ισχύσει για τους φοιτητές/
ήτριες που θα εισαχθούν από το ακαδημαϊκό έτος 20252026.
Για όσα θέματα δεν ορίζονται στην ισχύουσα νομοθεσία, στον Κανονισμό Μεταπτυχιακών και Διδακτορικών
Σπουδών του Πανεπιστημίου Θεσσαλίας ή στον παρόντα
Κανονισμό, αρμόδια να αποφασίσουν είναι τα όργανα
του Π.Μ.Σ.
Η απόφαση αυτή να δημοσιευθεί στην Εφημερίδα της
Κυβερνήσεως.
Βόλος, 7 Απριλίου 2025
Ο Πρύτανης
ΧΑΡΑΛΑΜΠΟΣ ΜΠΙΛΛΙΝΗΣ
ΕΦΗΜΕΡΙΔΑ TΗΣ ΚΥΒΕΡΝΗΣΕΩΣ
Τεύχος B’ 1850/15.04.2025
Το Εθνικό Τυπογραφείο αποτελεί δημόσια υπηρεσία υπαγόμενη στην Προεδρία της Κυβέρνησης και έχει την ευθύνη τόσο για τη σύνταξη, διαχείριση, εκτύπωση και κυκλοφορία των
Φύλλων της Εφημερίδας της Κυβερνήσεως (ΦΕΚ), όσο και για την κάλυψη των εκτυπωτικών εκδοτικών αναγκών του δημοσίου και του ευρύτερου δημόσιου τομέα (ν. 3469/2006/Α΄ 131
και π.δ. 29/2018/Α΄58).
1. ΦΥΛΛΟ ΤΗΣ ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ (ΦΕΚ)
• Τα ΦΕΚ σε ηλεκτρονική μορφή διατίθενται δωρεάν στο www.et.gr, την επίσημη ιστοσελίδα του Εθνικού Τυπογραφείου. Όσα ΦΕΚ δεν έχουν ψηφιοποιηθεί και καταχωριστεί στην
ανωτέρω ιστοσελίδα, ψηφιοποιούνται και αποστέλλονται επίσης δωρεάν με την υποβολή αιτήματος στην ηλεκτρονική διεύθυνση feksales@et.gr.
• Τα ΦΕΚ σε έντυπη μορφή διατίθενται σε μεμονωμένα φύλλα είτε απευθείας από το Τμήμα Πωλήσεων και Συνδρομητών, είτε ταχυδρομικά με την αποστολή αιτήματος παραγγελίας
στην ηλεκτρονική διεύθυνση feksales@et.gr.
-   Το κόστος ενός ασπρόμαυρου ΦΕΚ από 1 έως 16 σελίδες είναι 1,00 €, αλλά για κάθε επιπλέον οκτασέλιδο (ή μέρος αυτού) προσαυξάνεται κατά 0,20 €. Το κόστος ενός έγχρωμου
ΦΕΚ από 1 έως 16 σελίδες είναι 1,50 €, αλλά για κάθε επιπλέον οκτασέλιδο (ή μέρος αυτού)
προσαυξάνεται κατά 0,30 €.
-  To τεύχος Α.Σ.Ε.Π. διατίθεται δωρεάν.
-   Υπάρχει δυνατότητα ετήσιας συνδρομής οποιουδήποτε τεύχους σε έντυπη μορφή μέσω
του Τμήματος Πωλήσεων και Συνδρομητών.
• Τρόποι αποστολής κειμένων προς δημοσίευση:
Α.  Αποστολή των εγγράφων προς δημοσίευση στο ΦΕΚ στην ηλεκτρονική διεύθυνση
https://eservices.et.gr. Σχετικές εγκύκλιοι και οδηγίες στην ηλεκτρονική διεύθυνση του
Εθνικού Τυπογραφείου (www.et.gr) στη διαδρομή Ανακοινώσεις ----> Εγκύκλιοι.
Β.  Κατ’ εξαίρεση, όσοι πολίτες δεν διαθέτουν προηγμένη ψηφιακή υπογραφή μπορούν είτε
να αποστέλλουν ταχυδρομικά, είτε να καταθέτουν με εκπρόσωπό τους κείμενα προς δημοσίευση εκτυπωμένα σε χαρτί στο Τμήμα Παραλαβής και Καταχώρισης Δημοσιευμάτων.
• Πληροφορίες, σχετικά με την αποστολή/κατάθεση εγγράφων προς δημοσίευση, την ημερήσια κυκλοφορία των Φ.Ε.Κ., με την πώληση των τευχών και με τους ισχύοντες τιμοκαταλό-
γους για όλες τις υπη ρεσίες μας, περιλαμβάνονται στoν ιστότοπο (www.et.gr). Επίσης μέσω
του ιστότοπου δίδονται πληροφορίες σχετικά με την πορεία δημοσίευσης των εγγράφων, με
βάση τον Κωδικό Αριθμό Δημοσιεύματος (ΚΑΔ). Πρόκειται για τον αριθμό που εκδίδει το Εθνικό Τυπογραφείο για όλα τα κείμενα που πληρούν τις προϋποθέσεις δημοσίευσης.
2. ΕΚΤΥΠΩΤΙΚΕΣ - ΕΚΔΟΤΙΚΕΣ ΑΝΑΓΚΕΣ ΤΟΥ ΔΗΜΟΣΙΟΥ
Το Εθνικό Τυπογραφείο ανταποκρινόμενο σε αιτήματα υπηρεσιών και φορέων του δημοσίου
αναλαμβάνει να σχεδιάσει και να εκτυπώσει έντυπα, φυλλάδια, βιβλία, αφίσες, μπλοκ, μηχανογραφικά έντυπα, φακέλους για κάθε χρήση, κ.ά.
Επίσης σχεδιάζει ψηφιακές εκδόσεις, λογότυπα και παράγει οπτικοακουστικό υλικό.
Ταχυδρομική Διεύθυνση: Καποδιστρίου 34, 10432 Αθήνα
ΤΗΛΕΦΩΝΙΚΟ ΚΕΝΤΡΟ: 210 5279000
Ιστότοπος: www.et.gr
Πληροφορίες σχετικά με την λειτουργία του ιστότοπου: helpdesk.et@et.gr
Αποστολή εγγράφων προς δημοσίευση στο ΦΕΚ στην ηλεκτρονική διεύθυνση
https://eservices.et.gr
ΕΞΥΠΗΡΕΤΗΣΗ ΚΟΙΝΟΥ
Πωλήσεις - Συνδρομές: (Ισόγειο, τηλ. 210 5279178 - 180)
Πληροφορίες: (Ισόγειο, Γραφείο 3 και τηλεφ. κέντρο 210 5279000)
Παραλαβή Δημοσιευτέας Ύλης: (Ισόγειο, τηλ. 210 5279167, 210 5279139)
Ωράριο για το κοινό: Δευτέρα έως και Παρασκευή: 8:00 - 13:30

[Source: 20250201850.pdf | Tokens: 81975]